Լրատվություն Մամլո հաղորդագրություններ ՀՀ ՆԱԽԱԳԱՀ ՍԵՐԺ ՍԱՐԳՍՅԱՆԻ ԽՈՍՔԸ ԱՆԿԱԽՈՒԹՅԱՆ 17-ՐԴ ՏԱՐԵԴԱՐՁԻ ԿԱՊԱԿՑՈՒԹՅԱՄԲ 21.09.2008 Շնորհավորում եմ ձեզ Անկախության տոնի առթիվ: Այսօր մեր գլխավոր պետական տոնն է: 17 տարի առաջ մեր հավաքական կամքի արտահայտության շնորհիվ հայ ժողովրդի բազմաթիվ սերունդների երազանքը դարձավ անշրջելի իրողություն: Հայոց անկախ պետության վերաստեղծումը պատմության հրամայականն էր: Մեր ժողովուրդը երբեք չի հաշտվել անկախության կորստի հետ: Եվ չէր կարող հաշտվել այն ազգը, ում պատմիչներն ու գրողները անազատությունն ու օտարի իշխանությունը դեռ դարեր առաջ անվանել են անօրեն: Տասնյոթ տարի առաջ, մեր անկախության համար իրենց քվեն տված Հայաստանի Հանրապետության քաղաքացիները կերտում են այսօրվա ու վաղվա Հայաստանի պատմությունը: Պատահական չէ, որ մեզնից յուրաքանչյուրն այս տոնական օրը մտովի պատասխանում է հարցերի. ինչ է իր համար անկախությունը, ինչ ձեռքբերումներ ունեցավ Հայաստանն այս ճանապարհին, ինչպիսին պետք է լինի մեր երկրի զարգացման ընթացքը, պետականության ինչ ավանդույթներ ենք թողնելու ազատության մեջ ծնված մեր զավակներին: Այդ հարցերը ես տալիս եմ նաեւ ինձ: Անկախությունը մեր երազանքի իրականացումն է, մեր կենսագրությունը. վայրիվերումներով, մաքառումով ու պայքարով լեցուն շրջանը, մեր ազգային արժանապատվությունը պաշտպանելու հնարավորությունն ու կարողությունը, զոհողությունների գնալու, այդ զոհողությունների գնով համազգային ձեռքբերումներ ունենալու, դրանցով միասնաբար հպարտանալու իրավունքը: Մեր պատմությունը մեր կամքով կերտելու իրավունքն է անկախությունը. այլեւս անփոխարինելի ու անսակարկելի: Մեզ հաջողվել է տասնյոթ տարվա ընթացքում պաշտպանել մեր երկիրը, կայացնել պետական համակարգը, դնել զարգացող տնտեսության հիմքերը, նոր շունչ հաղորդել մեր մշակույթին, կրթությանը, առողջապահությանը: Այսօր մեր երկիրը առաջ է ընթանում, իսկ եթե կա զարգացում, ապա կա ուժ, որ կանգնած է այդ զարգացման թիկունքում: Այդ ուժը մեր հայրենակիցներն են, նրանց աշխատանքը, նվիրումն ու զոհողությունները: Այդ ուժը մեզնից յուրաքանչյուրն է: Սրանով է, որ մեզ համար սեպտեմբերի 21-ը ազգային հպարտության տոն է: Այս հպարտությունն ինքնահավանություն չէ բնավ: Մեր հպարտությունը չի սնվում միայն մեր փառավոր պատմությունից, մեր նախնիների նվաճումներից ու հաղթանակներից, այլ հիմնվելու է պետականության այն ավանդույթների վրա, որոնց հիմքը դրվում է այսօր: Անկախության հռչակումից ցայսօր մենք ձեւավորում ենք հայոց պետության նոր ավանդույթներ: Հրաշալի ավանդույթների կողքին, ցավոք, առկա են այնպիսիք, որոնք անընդունելի են: Մենք այլեւս հասուն պետություն ենք եւ պետք է կարողանանք արմատախիլ անել մեր առաջընթացն արգելակող երեւույթներն ու խթանել լավը. այն արժեքները, ինչի համար պայքարել են սերունդներ, այն արժեքները, որ մենք դավանում ենք. ազատություն, ժողովրդավա¬րություն, հավասարություն օրենքի առաջ: Մենք տեր ենք կանգնելու այս արժեքներին: Սիրելի հայրենակիցներ, Տարեցտարի "ՙազատությու՚ եւ ՙանկախություն՚ եզրերը մեզ համար լցվում են նոր բովանդակությամբ ու խորհուրդով: Մենք կարողացանք հաղթահարել դժվարությունները, մենք չընկրկեցինք: Մեզ համար հստակ դարձավ, որ միայն անկախությունն է հնարավոր դարձնում լիարժեքորեն պաշտպանել Հայաստանի ու հայ ժողովրդի շահերը: Դրանք մենք շարունակելու ենք պաշտպանել բոլոր միջոցներով: Եվս մեկ անգամ շնորհավորում եմ ձեզ Անկախության տոնի առթիվ ու մաղթում ամենայն բարիք ու հաջողություններ: Կեցցե° ազատ ու անկախ Հայաստանի Հանրապետությունը: a87


source: CulturaX

text: Սերժ Սարգսյանի արեւմտամետ լինելը փուչիկ է, ամեն ինչ ՌԴ-ի վերահսկողության ներքո է. Դավիթ Սանասարյան | norhayacq.am «Հանուն Հայաստան պետության» ճակատի անդամ Դավիթ Սանասարյանը կարծում է, որ ԵՄ-ի հետ համաձայնագրի ստորագրումը ողջունելի է, բայց պատմական իրադարձություն չէ, այն պետք չէ գերարժեւորել։ «Առաջին լրատվական»-ի հետ զրույցում Դավիթ Սանասարյանը ընդգծեց, որ եթե իշխանությունները կատարեն համաձայնագրի ամբողջական դրույթները, դա կհանգեցնի իշխանափոխության, այսինքն՝ իրենց փոփոխությանը, ինչին իշխանությունները չեն գնա. որոշ դրույթներ կյանքի կոչվեն, հիմնաքարայինները՝ ոչ։ «Ի սկբանե իշխանությունները իրենց քարոզչամեքենայով շատ մեծ նշանակություն տվեցին համաձայնագրին՝ «կարող է չստորագրեն», «ամեն ինչ անում ենք», հետո վերջին օրով դիվանագիտական հաղթանակ ներկայացրին։ Տպավորություն էր, որ Եվրոպան կռիվ էր տալիս, որ իրենք չստորագրեն, ու իրենք ստորագրեցին, կամ էլ ՌԴ-ից լուրջ խոչընդոտ ունեին։ Ըստ էության ՌԴ-ի լուրջ խոչընդոտը մենք տեսել ենք 2013-ին։ Ես այն կարծիքին եմ, որ համաձայնագրին մեծ նշանակություն տալը, ինչպես որ անում են իշխանությունները եւ պրոռուսական քաղաքական ուժերը, մի նպատակ ունի՝ փուչիկի էֆեկտ ստեղծել, որ բոլորը մտածեն, թե վաղը հեսա զարթնելու ենք եվրոպական մի մայրաքաղաքում կամ ինչ-որ եվրոպական գյուղում, ու տեսնեն, որ չի եղել, ու ասեն՝ էս էլ մի բան չէր։ Այնպիսի տպավորություն են ստեղծել հանրության մոտ, թե 5 պակաս է մնացել, որ ԵՄ անդամ դառնանք, ինչը իրականում այդպես չէ։ Իրականում մեր երկիրը խաղում է ռուսական խաղի կանոններով»։ Դավիթ Սանասարյանը ընդգծեց, որ ԵՄ համաձայնագրի ստորագրումից հետո առաջինը պիտի քաղբանտարկյալներին ազատ արձակեն։ Ըստ նրա՝ միայն այն, որ Սերժ Սարգսյանը ստորագրելուց առաջ գնաց զեկուցեց ՌԴ իր վերադասին, Լավրովն էլ այստեղ եկավ, խոսում է այն մասին, որ ամեն ինչ ՌԴ-ի վերահսկողության ներքո է։ «Ցավով եմ սա ասում, էս կարգի հաշվետվողականություն գոնե անկախ հռչակված պետության ղեկավարության կողմի՞ց։ Տեսեք՝ ինչ է ասում Սերժ Սարգսյանը «Ազատության» հետ հարցազրույցում՝ «այսքան ժամանակ որեւիցե կշտամբանք չի եղել ՌԴ-ի ղեկավարության, հատկապես Վլադիմիր Պուտինի կողմից». սա ի՞նչ մտածելակերպ է, ի՞նչ հոգեբանություն է, լավ ա չի ասում՝ չեն ծեծել, չեն ապտակել ինձ։ Պուտինը իր եւ Լավրովի գործողություններով ցույց տվեց, որ «դրության տերը ես եմ»»։


Իսկ այն հարցին, թե նորմա՞լ է, երբ նույն մարդը երրորդ անգամ պետք է ստանձնի երկրի կառավարումը, հատկապես, երբ ինքը հայտարարել է, թե նման հավակնություն դրսեւորելը սխալ է, Լալա Մնացականյանը չցանկացավ այդ հայտարարությունը մեկնաբանել՝ ասելով, որ խղճում է հայ ժողովրդին եւ մեծ ցավ է ապրում:


Երեւանում 44-ամյա վարորդը Nissan March-ով վրաերթի է ենթարկել կանգառում գտնվող 3 հետիոտնի. վերջիններս տեղափոխվել են հիվանդանոց. ՖՈՏՈՌԵՊՈՐՏԱԺ, ՏԵՍԱՆՅՈՒԹ Այս պահին Երեւանում 2021-01-18 17:09 Կոտայքի մարզում վթարի է ենթարկվել «Արքա» ռեստորանի խոհարարը. վիրավորը «Արջաղբյուր» ռեստորանի խոհարարն է Առեղծվածային դեպք Հրազդանում. շների ապաստարանում մի քանի շներ անհայտ հանգամանքներում սատկել են Այսօր՝ նոյեմբերի 5-ին, վրաերթ է տեղի ունեցել Երեւանում։ Ժամը 12։00-ի սահմաններում Բադալ Մուրադյան փողոցում՝ «Տիտան» սուպերմարկետի դիմաց գտնվող կանգառում, Երեւանի բնակիչ՝ 44-ամյա Վարսենիկ Ճաղարյանը իր վարած Nissan March մակնիշի ավտոմեքենայով վրաերթի է ենթարկել 3 հետիոտնի։ Ինչպես դեպքի վայրից հայտնում է ֆոտոլրագրող Գագիկ Շամշյանը, վարորդը փախուստի չի դիմել, օգնել է վրաերթի ենթարկվածներին տեղափոխել թիվ 1 համալսարանական հիվանդանոց։ Դեպքի վայր են ժամանել Ճանապարհային ոստիկանության 1-ին սպայական գումարտակի 6-րդ դասակի տեսուչներ Հովիկ Հարությունյանն ու Պարույր Մելքոնյանը։ Վրաերթի մասին Երեւանի ՃՈ օպերատիվ կառավարման կենտրոնի պատասխանատու հերթապահ Արսեն Հարությունյանը տեղեկությունը փոխանցել է Ճանապարհային ոստիկանության ճանապարհատրանսպորտային պատահարների գործերով հետաքննության եւ վարչական վարույթի իրականացման բաժանմունք, որտեղից ժամանել է հերթապահ խումբը՝ բաժանմունքի պետ Խաչիկ Սամվելյանի, ավագ հետաքննիչ Վարդան Բաբաջանյանի գլխավորությամբ։ Փաստի առթիվ Վ. Բաբաջանյանի կողմից նյութեր են նախապատրաստվում։ Ոստիկանությունը պարզում է վրաերթի ենթարկվածների ինքնությունը։


Պատրիկ Դեւեջյանի հուղարկավորության արարողությունը չի կայանա կորոնավիրուսի պատճառով. Europe1.fr - yerkir.am Պատրիկ Դեւեջյանի հուղարկավորության արարողությունը չի կայանա կորոնավիրուսի պատճառով. Europe1.fr Ֆրանսահայ հայտնի քաղաքական գործիչ Պատրիկ Դեւեջյանի հարազատները հայտարարություն են տարածել այն մասին, որ ստեղծված իրավիճակով պայմանավորված՝ մտադիր են չեղարկել նրա հուղարկավորության բազմամարդ արարողությունը. հայտնում է Yerkir.am-ը՝ europe1.fr-ին հղումով։ Նշվում է՝ Դեւեջյանի դին կամփոփվի Անտոնի քաղաքի մոտակայքում գտնվող գերեզմանոցում: Քաղաքական գործչի ընկերները, հարազատները նրան վերջին հրաժեշտը կտան Ֆրանսիայի Սեն-Կրուա հայկական եկեղեցում, որտեղ ի հիշատակ Դեւեջյանի՝ կմատուցվի պատարագ: Ավելի վաղ հայտնել էինք՝ Ֆրանսիայում 75 տարեկան հասակում կորոնավիրուսից մահացել էր Ֆրանսիայում հայազգի քաղաքական գործիչ Օ դը Սեն դեպարտամենտի խորհրդի նախագահ, Ֆրանսիայի արդյունաբերության նախկին նախարար Պատրիկ Դեւեջյանը։


source: wikipedia

text: Դեպքեր Հունվարի 12 – Ընդունվեց ՄԱԿ-ի Ցեղասպանության հանցագործությունը կանխելու եւ դրա համար պատժի մասին կոնվենցիան Ծնունդներ Հունվար 29 - Գեղամ Գրիգորյան, Օպերային երգիչ, Երեւանի Ալեքսանդր Սպենդիարյանի անվան օպերայի եւ բալետի պետական թատրոնի գեղարվեստական ղեկավար Մարտ 2 - Արա Երնջակյան, Հայաստանի արվեստի վաստակավոր գործիչ, Երեւանի Կամերային թատրոնի հիմնադիր, գեղարվեստական ղեկավար եւ տնօրեն, դրամատուրգ Մարտի 4 - Քրիս Ռի, երգիչ, երաժիշտ, դերասան Մարտի 24 - Արմեն Աթաբեկյան, վիրաբույժ, Հայաստանի ռազմաբժշկական ծառայության կազմակերպիչներից Ապրիլի 30 - Կարապետ Անդրանիկյան, հայ մանրէաբան Մայիսի 25 - Վաչագան Սարգսյան, գրող, թարգմանիչ, հրատարակիչ, խմբագիր, «9-րդ հրաշալիք» շաբաթաթերթի գլխավոր խմբագիր Օգոստոսի 6 - Ռոբերտ Եսայան, հայ նկարիչ, դեկորատիվ-կիրառական արվեստի ներկայացուցիչ Օգոստոսի 21 - Գարեգին Բ Ոսկեհատցի, Հայ Առաքելական Եկեղեցու 132-րդ Կաթողիկոս 1999 թվականից։ Հոկտեմբերի 15 - Ռաֆայել Վահանյան, հայ շախմատիստ, գրոսմայստեր, այդ կոչմանն արժանացած հայաստանցի առաջին շախմատիստը Մահեր Մարտի 2 - Լյուդմիլա Պոդյավորինսկա, չեխոսլովակյան գրող։ Մարտի 5 - Բորիս Ապրելեւ, ռուս ծովային սպա, գրող Դովլաթ Ղարանֆելյան, հայ նկարիչ-գորգագործ Օգոստոսի 12 - Երվանդ Շահազիզ, հայ խորհրդային գրականագետ, պատմաբան, ազգագրագետ, մանկավարժ Արամ Անտոնյան, հայ պատմաբան, հրապարակագիր։ Հուլիսի 11 - Առնոլդ Շյոնբերգ, ավստրիացի կոմպոզիտոր, երաժշտական տեսաբան, գրող, նկարիչ, գյուտարար Լյուդվիգ Վիգենշտայն, ավստրիացի տրամաբան եւ փիլիսոփա, վերլուծական փիլիսոփայության հիմնադիրներից Փետրվար 19 - Անդրե Ժիդ, ֆրանսիացի գրող, դրամատուրգ, բանաստեղծ, Նոբելյան մրցանակի դափնեկիր (ծ. 1869) Սեպտեմբեր 29 - Հայկ Գյուլիքեւխյան, հայ գրականագետ, փիլիսոփա, հասարակական գործիչ, պրոֆեսոր (ծ. 1886) Նոյեմբերի 5 - Ագրիպինա Վագանովա, խորհրդային բալետի արտիստուհի, բալետմայստեր եւ մանկավարժ Նոյեմբեր 29 - Լեւոն Շանթ, գրող եւ մանկավարժ (ծ. 1869) 1951 Տարեթվեր


text: Սերբիա (), պաշտոնական անվանումը Սերբիայի Հանրապետություն (, Ռեպուբլիկա Սռբիյա), դեպի ծով ելք չունեցող երկիր է Հարավարեւելյան Եվրոպայի Բալկանյան թերակղզու կենտրոնական մասում։ Սերբիան հյուսիսից սահմանակից է Հունգարիային, հյուսիս արեւելքում՝ Ռումինիային, արեւելքում՝ Բուլղարիային, հարավում՝ Հյուսիսային Մակեդոնիային, հարավ-արեւմուտքում՝ Ալբանիային եւ Չեռնոգորիայի, արեւմուտքում՝ Խորվաթիային եւ Բոսնիա եւ Հերցեգովինային։ Սերբիան 2003-2006 թվականներին մտնում էր Սերբիա եւ Չեռնոգորիայի կազմի մեջ։ 2006 թվականին անկախացավ Չերնոգորիան։ 2008 թվականին անկախություն հռչակեց Կոսովոն, որի անկախությունը Սերբիան չի ճանաչում։ Պալեոլիթի դարաշրջանից ի վեր, լինելով շարունակաբար բնակեցված, ժամանակակից Սերբիայի տարածքը 6-րդ դարում առերեսվելով սլավոնական միգրացիային՝ մի քանի տարածաշրջանային պետություններ սկիզբ առան, որոնք երբեմն ճանաչվում էին որպես բյուզանդական, ֆրանկական եւ հունգարական թագավորությունների հարկատուներ։ 1217 թվականին, Սուրբ Աթոռի եւ Կոստանդնուպոլիսի կողմից Սերբական թագավորությունը։ 1346 թվականին, հասնելով իր տարածքային գագաթնակետին ճանաչվեց որպես Սերբական կայսրություն։ 16-րդ դարի կեսերին օսմանցիները գրավեցին ժամանակակից Սերբիայի ողջ տարածքը. նրանց իշխանությունը երբեմն ընդհատվում էր Հաբսբուրգների կայսրության կողմից, որը սկսեց ընդլայնվել դեպի Կենտրոնական Սերբիա 17-րդ դարի վերջից՝ պահպանելով իր դիրքը Վոեւոդինայում։ 19-րդ դարի սկզբին Սերբական հեղափոխությունը ստեղծեց ազգային պետություն՝ որպես տարածաշրջանի առաջին սահմանադրական միապետություն, որը հետագայում ընդլայնեց իր տարածքը։ Առաջին համաշխարհային պատերազմի կորուստներից, Վոեւոդինայի նախկին հաբսբուրգյան թագի եւ Սերբիայի միավորումից հետո, երկիրը հարավսլավոնական այլ ազգերի հետ համահիմնեց Հարավսլավիան, որը գոյություն ունեցավ տարբեր քաղաքական կազմավորումներում մինչեւ 1990-ականների Հարավսլավական պատերազմները։ Հարավսլավիայի փլուզման ժամանակ Սերբիան միություն կազմեց Չեռնոգորիայի հետ, որը խաղաղ լուծարվեց 2006 թվականին՝ 1918 թվականից ի վեր առաջին անգամ վերականգնելով Սերբիայի անկախությունը որպես ինքնիշխան պետության։ 2008-ին Կոսովոյի ասամբլեայի ներկայացուցիչները միակողմանիորեն անկախություն հռչակեցին, ինչին միջազգային հանրության հակասական արձագանքներ հետեւեցին, մինչդեռ Սերբիան շարունակում է այն դիտարկել որպես իր ինքնիշխան տարածքի մաս։ Սերբիան միջինից բարձր եկամուտ ունեցող տնտեսություն է, որը «շատ բարձր» է Մարդկային զարգացման ինդեքսի տիրույթում (63-րդ տեղ)։ Այն ունիտար խորհրդարանական սահմանադրական հանրապետություն է, ՄԱԿ-ի, ԵԽ-ի, ԵԱՀԿ-ի, ԳՀԽ-ի, ՍԾՏՀ-ի անդամ եւ անդամակցում է ԱՀԿ-ին։ 2014 թվականից երկիրը բանակցություններ է վարում ԵՄ-ին անդամակցելու շուրջ՝ նպատակ ունենալով մինչեւ 2025 թվականը միանալ Եվրամիությանը։ Սերբիան պաշտոնապես հավատարիմ է ռազմական չեզոքության քաղաքականությանը. Երկիրն իր քաղաքացիներին տրամադրում է համընդհանուր առողջապահություն եւ անվճար նախնական եւ միջնակարգ կրթություն։ Պատմություն Սերբիան պետություն է Եվրոպայի հարավում՝ Դանուբի ավազանում։ Առանձնացել է 1991-1992 թվականների պատմական իրադարձությունների արդյունքում, երբ Հարավսլավիան տրոհվեց ինքնիշխան պետությունների։ Երկրի տարածքն զբաղեցնում են Սերբական բարձրավանդակի լեռնաշղթաներն ու լեռնազանգվածները, հյուսիսում՝ Միջինդանուբյան դաշտավայրը։ Ընդերքում կան կապարի, ցինկի, քարածխի, գորշ ածխի, պղնձի, նավթի եւ գազի հանքավայրեր։ Կլիման չափավոր ցամաքային է։ Խոշոր գետերն են Դանուբը, Սավան, Տիսան, Մորավան։ Լեռնալանջերը ծածկված են ասեղնատերեւ եւ խառնանտառներով։ Սերբիայի տարածքը սլավոններով բնակեցվել է դեռեւս 6-9-րդ դարերում։ 9-րդ դարում ընդունել են քրիստոնեություն։ 12-րդ դարում սերբերն ստեղծել են խոշոր պետություն, 14-րդ դարում՝ Սերբա-հունական թագավորություն։ 1389 թվականին երկիրն ընկել է օսմանյան տիրապետության տակ, որից ազատագրվել է միայն 19-րդ դարում. 1830-1833 թվականներին ստացել է ինքնավարության կարգավիճակ, 1878 թվականի Բեռլինի կոնգրեսի որոշմամբ՝ լիակատար անկախություն եւ զգալիորեն ընդլայնել տարածքը։ 1882 թվականից դարձել է թագավորություն։ 1912-1913 թվականներին մասնակցել է Բալկանյան պատերազմին, իսկ 1915-1918 թվականներին գրավվել է ավստրո-հունգարական զորքերի կողմից։ 1918 թվականին նախկին Ավստրո-Հունգարիայի տարածքի զգալի մասը միավորվել է Սերբիայի հետ, եւ կազմավորել է Սերբերի, խորվաթների եւ սլովենների թագավորությունը, որը 1929 թվականից կոչվել է Հարավսլավիա։ 1941 թվականին երկիրը գրավել է Գերմանիան, 1944 թվականին ազատագրվել խորհրդային զորքերի օգնությամբ։ 1945 թվականին Սերբիան Սլովենիայի, Խորվաթիայի, Բոսնիայի եւ Հերցեգովինայի, Մակեդոնիայի եւ Չեռնոգորիայի հետ ներառվել է Հարավսլավիայի Սոցիալիստական Ֆեդերատիվ Հանրապետության կազմի մեջ, որը գոյատեւել է մինչեւ վերջինիս փլուզումը՝ 1991 թվական, երբ իրենց անկախությունը հայտարարեցին Սլովենիան, Խորվաթիան, Բոսնիան եւ Հերցոգովինան ու Մակեդոնիան։ 1992 թվականին Սերբիան եւ Չեռնոգորիան միասին կազմեցին Հարավսլավիայի Միութենական Հանրապետությունը եւ ընդունեցին նոր սահմանադրություն։ 2002 թվականին Հարավսլավիայի Միութենական Հանրապետությունը վերակազմավորվեց Սերբիայի եւ Չեռնոգորիայի Միության, որը գոյատեւեց մինչեւ 2006 թվական։ 2006 թվականի հունիսի 3-ին Սերբիայում եւ Չեռնոգորիայում անցկացված հանրաքվեով Չեռնոգորիան նույնպես անջատվեց Սերբիայից, եւ Սերբիան մնաց բուն Սերբիայի եւ 2 ինքնավար մարզերի՝ Վոեվոդինայի ու Կոսովոյի հետ։ Սակայն գնալով խորացավ դեռեւս 1999 թվականին Կոսովոյում սկսված հակամարտությունը ալբանացիների (92 %) եւ սերբերի (6 %) միջեւ, եւ 2008 թվականի փետրվարի 17-ին Կոսովոն հայտարարեց իր անկախությունը, որը Սերբիան չի ճանաչել։ Սերբիայի քաղաքական կուսակցություններ Սերբիայի Ռադիկալ կուսակցություն (ազգայնական) Դեմոկրատական կուսակցություն (Լիբերալ ) Սերբիայի Դեմոկրատական կուսակցություն (պահպանողական) Սերբիայի առաջադիմական կուսակցություն (Պահպանողական) G-17 (ազատական ) Սերբիայի Սոցիալիստական կուսակցություն (Սոցիալիստական) Սերբիայի Լիբերալ դեմոկրատական կուսակցություն (Լիբերալ) Մշակույթ Ավանդույթներ Սերբիայի քաղաքացիները գնահատում եւ պահպանում են իրենց ավանդույթները, հատկապես՝ Ուղղափառ եկեղեցին։ Նույնիսկ երիտասարդները գիտեն իրենց պատմությունը եւ հեշտությամբ կարող են ցանկացած զբոսաշրջիկի համար ծառայել որպես էքսկուրսավար։ Մարդիկ շատ շփվող են, նրանք ձեզ հետ կարող են զրուցել եղանակի, սպորտի, իրենց անձնական կյանքի մասին, սակայն պատերազմների կամ քաղաքականության մասին խոսել չի կարելի, քանի որ հիշողությունները դեռ թարմ են։ Խոհանոց Խոհանոցի առանձնահատկությունն է պանրի շատ օգտագործումը («կաչկավալի», «կաչամակ», «զլատիբոր», «լիպսկի» եւ «սենիչկի»)։ Լայն օգտագործում ունի նաեւ հացը, ինչը լիության նշան է։ Բանջարեղենը մատուցվում է ոչ միայն որպես ինքնուրույն ուտեստ, այլ նաեւ որպես"կանաչ խորտիկներ"։ Ազգային խոհանոցից տարածված են «սարման», «պասուլը», «սմբուկը», պոմիդորը եւ այլ աղցաններ։ Սերբիական Կրագուեւաց քաղաքում բացվել է «Պուտին» սրճարան։ Ռուսաստանի նախագահի պատվին անվանակոչված հաստատությունը ձեւավորված է խորհրդային ոճով։ Տես նաեւ Կոսովո Սերբերեն Ծանոթագրություններ Գրականություն Արտաքին հղումներ Պաշտոնական կայք Սերբիայի ազգային տուրիստական կազմակերպություն Սերբիայի նուրություների էջը BBC-ի կայքում Սերբիա քարտեզները Վիկիմեդիա կայքում Սերբիայի քարտեզը OpenStreetMap կայքում Դեպի ծով ելք չունեցող երկրներ ՄԱԿ-ի անդամ երկրներ Լիբերալ ժողովրդավարություններ Բալկանյան երկրներ Եվրոպայի խորհրդի անդամ երկրներ Սերբիա Հանրապետություններ Ֆրանկոֆոնիայի միջազգային կազմակերպության անդամ երկրներ Հարավային Եվրոպայի երկրներ


text: Ինչպես է ոչնչացվել հակառակորդի դիվերսիոն խումբը. մանրամասներ (տեսանյութ) | Mediamall.AM Ինչպես է ոչնչացվել հակառակորդի դիվերսիոն խումբը. մանրամասներ (տեսանյութ) 13:10 - 25.Մարտ.2015 «Արցախ TV»-ին տեսանյութ է պատրաստել հակառակորդի դիվերսիոն խմբի ոչնչացման մասին: Հիշեցնենք, որ մարտի 19-ին՝ ժամը 08:30-ի սահմաններում, հակառակորդի հատուկ նշանակության ջոկատի ուժեղացված խումբը հարձակում է ձեռնարկել հյուսիսային (Գյուլիստանի) ուղղությամբ տեղակայված դիրքերի վրա: Շուրջ երկու ժամ տեւած մարտական գործողության արդյունքում նախ դիրքապահ անձնակազմը հետ է շպրտել նախահարձակ հակառակորդին, ապա օգնության հասած ուժերի հետ միասին հետապնդելով վերջինիս, ոչնչացրել իր դիրքերի մատույցներում: Համաձայն ՊԲ համապատասխան ծառայությունների կողմից հաստատված տեղեկությունների, արդեն հայտնի են ադրբեջանական դիվերսիոն խմբի անդամ երկու սպանվածների եւ մեկ վիրավորի տվյալները: Սպանվածներից մեկի ազգանունը Հյուսեյնով է, մյուսի անունը Ջեյհուն, իսկ վիրավորներից մեկի անունը Էլշադ: Հավելենք նաեւ, որ հակառակորդը մարտադաշտում է թողել տարբեր տեսակի զենք ու զինամթերք, այդ թվում АК տիպի ինքնաձիգ' իսրայելական արտադրության գիշերային տեսանելիության նշանոցով եւ խլացուցիչով, սակրավորի հատուկ հանդերձանք, 4 հատ "Муха" տիպի նռնականետ, հարձակողական նռնակներ, փամփուշտի պահունակներ, մեծ քանակության օգտագործված ներարկիչներ, որոնք ամենայն հավանականությամբ կիրառվել են վիրավորներին ցավազրկելու նպատակով: Ցավոք, հակառակորդին դիմագրավելու ժամանակ արիաբար զոհվել են ՊԲ զինծառայողներ Հակոբ Գագիկի Խաչատրյանը (1996թ.), Էդուարդ Գագիկի Հայրապետյանը (1995թ.) եւ Արշակ Կարենի Հարությունյանը (1995թ.), Պաշտպանության բանակի եւս 4 զինծառայողներ վիրավորվել են: Վիրավորները հոսպիտալացվել են: Նրանց ցուցաբերվել է համապատասխան բժշկական միջամտություն: Երկու զինծառայողների վիճակը կայուն ծանր է, իսկ մյուսների կյանքին վտանգ չի սպառնում: ԼՂՀ պաշտպանության նախարարությունը կիսում է կորստյան ծանր վիշտը եւ իր զորակցությունը հայտնում զոհված զինծառայողների ընտանիքների անդամներին, հարազատներին եւ ծառայակիցներին: 20/03/15 10:46 Երկժամյա մարտ` Գյուլիստանի մոտակայքում. ոչնչացվել է հակառակորդի նախահարձակ դիվերսիոն ջոկատը (տեսանյութ) 17/06/18 11:00 Ինչպես է գիշերն անցել Էջմիածնում. քաղաքապետը մանրամասներ է հայտնում. Ժողովուրդ (տեսանյութ) 18/12/15 15:13 Ահա թե ինչպես է բալետի խումբը սպասում հետաձգված չվերթին (տեսանյութ) 21/02/15 11:42 Կանխվել է հակառակորդի դիվերսիոն հետախուզական ներթափանցման փորձը. ոչնչացվել է հակառակորդի առնվազն 4 զինվոր. Voskanapat.info 19/08/14 19:36 ԼՂՀ ՊԲ զորամասերից մեկի հրամանատարը պատմում է, թե ինչպես են իր զինվորները հետ մղել հակառակորդի դիվերսիոն ներթափանցման փորձը


Քննություն է տարվում՝ պարզելու մանկահասակ երեխայի՝ ՄԻԱՎ վարակով վարակվելու հանգամանքները - BlogNews.am event_note14:45 , 31 հոկտեմբեր 2019 visibility 211 commentմեկնաբանել ՔԿ-ից հայտնում են, որ հոկտեմբերի 16-ին ոստիկանության Արաբկիրի բաժնում ստացվել է քաղաքացու՝ ՀՀ գլխավոր դատախազին հասցեագրված դիմումն այն մասին, որ 2019թ. օգոստոսի կեսերից մինչեւ հոկտեմբերի 11-ն ընկած ժամանակահատվածում անչափահաս թոռնուհին ստացիոնար բուժման մեջ է գտնվել «Արաբկիր» բժշկական կենտրոնում, որտեղ վերջինիս մոտ հայտնաբերվել է ՁԻԱՀ, որով երեխան մինչ այդ վարակված չի եղել: Ձեռնարկված միջոցառումների արդյունքում պարզվել է, որ երեխայի ծնողների մոտ ՁԻԱՀ չի հայտնաբերվել:


Փաստաթղթեր ՀՀ նախագահի հրամանագրերը Վ. Վ. ԲԱՂԴԱՍԱՐՅԱՆԻՆ «ՀԱՅՐԵՆԻՔԻՆ ՄԱՏՈՒՑԱԾ ԾԱՌԱՅՈՒԹՅՈՒՆՆԵՐԻ ՀԱՄԱՐ» 2-ՐԴ ԱՍՏԻՃԱՆԻ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍՒՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հայաստանի հասարակական-քաղաքական կյանքին եւ օրինաստեղծ գործընթացներին ակտիվորեն մասնակցելու համար Հայաստանի Հանրապետության Ազգային ժողովի պատգամավոր Վահրամ Վաղինակի ԲԱՂԴԱՍԱՐՅԱՆԻՆ պարգեւատրել «Հայրենիքին մատուցած ծառայությունների համար» 2-րդ աստիճանի մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2016թ. Դեկտեմբերի 28 Երեւան ՆՀ-1256-Ա


Ըմբշամարտի ԵԱ. Ֆրանգուլյանը պարտվել է Օլիմպիական չեմպիոնին, իսկ Կետոեւը կմրցի Ադրբեջանի ներկայացուցիչի հետ (այլ արդյունքներ) - Լուրեր Հայաստանից - Թերթ.am


Նիտրատների քանակը ձմերուկի մեջ չափազանց բարձր է, ասում է բնապահպանը


text: Սեպտեմբերի 23, տարվա 266-րդ (նահանջ տարիներին՝ 267-րդ ) օրն է։ Տարվա ավարտին մնում է 99 օր։ Նախորդ օրվա հետ միասին աշնանային գիշերահավասարի երկու օրերից մեկն է։ Դեպքեր 1915 - Ռոլան Գարոսը դառնում է առաջինը, ով թռչելով 7 ժամ 53 րոպեում հատում է Միջերկրական ծովը։ Ծնունդներ մ.թ.ա. 63 - Օկտավիանոս Օգոստոս, Հռոմի կայսր (մ.14) 1215 - Խուբիլայ՝ մոնղոլների խան (մ.1294) 1865 - Ստեփան Լիսիցյան, ազգագրագետ, հասարակական գործիչ, պատմաբան, աշխարհագրագետ, բանասեր, մանկավարժ, թարգմանիչ, հրատարակիչ, պրոֆեսոր (1941), ՀԽՍՀ գիտությունների վաստակավոր գործիչ (1945) 1866 - Ալեքսեյ Սեւերցով,խորհրդային կենսաբան, կենդանիների էվոլյուցիոն մորֆոլոգիայի հիմնադիրը 1920 - Ալեքսանդր Հարությունյան, խորհրդային հայ կոմպոզիտոր եւ դաշնակահար 1930 - Ռեյ Չարլզ Ray Charles, ամեր. երգիչ-երգահան, դաշնակահար, դերասան (մ.2007) 1938 - Ռոմի Շնայդեր Romy Schneider, ավստրիա-ֆրանս. երգչուհի, դերասանուհի (մ.1982) 1943 - Խուլիո Իգլեսիաս Julio Iglesias, իսպանացի երգիչ-երգահան 1969 - Պատրիկ Ֆիորի Patrick Fiori, հայկական ծագումով ֆրանս. երգիչ-երգահան 1970 - Անի Դիֆրանկո Ani DiFranco, ամերիկյան երգչուհի-երգահան, գիթառահար 1979 - Ֆաբիո Սիմպլիսիո, բրազիլիացի ֆուտբոլիստ Մահեր 1835 - Վինչենցո Բելլինի, իտալացի կոմպոզիտոր (ծն. 1801) 1870 - Պրոսպեր Մերիմե Prosper Mérimée, ֆրանս. գրող եւ պատմաբան (ծն. 1803) 1873 - Ժան Շակորնակ Jean Chacornac, ֆրանս. աստղագետ (ծն. 1823) 1877 - Ուրբեն Լե Վերյե, Urbain Le Verrier, ֆրանս. մաթեմատիկոս (ծն. 1811) 1902 - Իվան Մուշկետով, ռուս երկրաբան եւ աշխարհագրագետ 1939 - Զիգմունդ Ֆրոյդ, Sigmund Freud, չեխ-անգլ. նյարդահոգեբան (ծն. 1856) 1973 - Պաբլո Ներուդա, Pablo Neruda, չիլիացի բանաստեղծ եւ դիվանագետ, Նոբելյան մրցանակակիր (ծն. 1904) 1985 - Արֆո Պետրոսյան, հայ գրականագետ (ծ. 1909) 2012 - Պավել Գրաչով, Павел Грачев, ռուս գեներալ (ծն. 1948) Տոներ


text: ՔՊ-ն հունիսի 21-24-ը հանրահավաք կանի Հանրապետության հրապարակում - Լուրեր Հայաստանից - Թերթ.am ՔՊ-ն հունիսի 21-24-ը հանրահավաք կանի Հանրապետության հրապարակում 18:55 • 12.06.21 Արտահերթ խորհրդարանական ընտրությունների քվեարկության հենց հաջորդ օրվանից՝ հունիսի 21-ից, մինչեւ հունիսի 24-ի ժամը 10:00-20:00-ը «Քաղաքացիական պայմանագիր» կուսակցությունը հավաքներ է նախատեսում Երեւանի Հանրապետության հրապարակում: Երեւանի քաղաքապետարանի պաշտոնական կայքի «Հանրային հավաք» բաժնից տեղեկանում ենք, որ նման իրազեկում են ներկայացրել քաղաքացիներ Արմեն Խոջոյանը եւ Վահագն Հովակիմյանը (ՔՊ ներկայացուցիչներ):


text: Ապօրինի զրկել էին ազատությունից եւ գումար պահանջել. ոստիկանության բացահայտումը (ՏԵՍԱՆՅՈՒԹ) - ՆՈՐՈՒԹՅՈՒՆՆԵՐ - ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅՈՒՆ Ապօրինի զրկել էին ազատությունից եւ գումար պահանջել. ոստիկանության բացահայտումը (ՏԵՍԱՆՅՈՒԹ) 16.09.2019 18:34 Անձի առեւանգում Սեպտեմբերի 13-ին ոստիկանության Էրեբունու բաժնում Տիգրան Մեծի պողոտայի մի բնակչուհի հաղորդում էր տվել, որ պարտքը չվճարելու պատճառով Կոտայքի մարզի մի բնակիչ ապօրինի ազատությունից զրկել է 20-ամյա իր որդուն: Նրա տղան սեպտեմբերի 11-ին տնից դուրս էր եկել եւ չէր վերադարձել, իսկ ավելի ուշ զանգահարել էին մորը եւ հայտնել, որ գումարի դիմաց որդուդ պահում են անազատության մեջ: Ձեռնարկված անհետաձգելի օպերատիվ-հետախուզական միջոցառումների արդյունքում ոստիկանության Էրեբունու բաժնի քրեական հետախույզները պարզեցին, որ երիտասարդին ազատությունից զրկած անձն ամենայն հավանականությամբ Գառնի գյուղի 27-ամյա բնակիչ է: Որոնողական աշխատանքները շարունակվեցին: Սեպտեմբերի 14-ին իրավապահները տեղեկություններ ստացան, որ կասկածվողը «Մերսեդես» մակնիշի մեքենայով գտնվում է Եղեգնաձորում: Բացահայտման աշխատանքներին միացան նաեւ ոստիկանության Եղեգնաձորի բաժնի ծառայողները, որոնք նույն օրը, ժամը 16-ի սահմաններում, կասկածվողին եղեգնաձորցի 35-ամյա ընկերոջ հետ հայտնաբերեցին Եղեգնաձորի Անդրանիկի փողոցում եւ, «Մերսեդեսով» հանդերձ, բերման ենթարկեցին:


Այսօր ԱԺ ճեպազրույցների ժամին նման տեսակետ հայտնեց ԱԺ «Ելք» խմբակցության պատգամավոր Էդմոն Մարուքյանը՝ անդրադառնալով աղքատության վերաբերյալ ՀՀԿ-ական պատգամավորներ Հակոբ Հակոբյանի ու Խոսրով Հարությունյանի հայտարարություններին:


source: fineweb

text: Human Rights Watch իրավապաշտպան հեղինակավոր կազմակերպությունը դիմել է Վերակառուցման եւ զարգացման եվրոպական բանկի (ՎԶԵԲ) նախագահ Սումա Չակրաբարտիին՝ հորդորելով, որ նա Բաքվում բարձրացնի քաղաքական հայացքներով դատապարտվածներին, լրագրողներին, այդ թվում՝ «Ազատություն» ռադիոկայանի հետաքննող լրագրող Խադիջա Իսմայիլովային ազատ արձակելու հարցերը։ Եվրոպական բանկի նախագահն այսօր արդեն ժամանել է Բաքու։ Երկօրյա այցի ընթացքում նա բազմաթիվ հանդիպումներ է ունենալու Ադրբեջանի իշխանությունների, բանկային համակարգի, ֆինանսական կազմակերպությունների ներկայացուցիչների եւ ղեկավարների հետ։ Ադրբեջանի կառավարության բռնաճնշումներն ընդդեմ անկախ ձայների չեն համապատասխանում ՎԶԵԲ-ի՝ միջազգային միակ ֆինանսական կազմակերպության կանոնադրությանը, որը քաղաքական մանդատ ունի՝ պաշտպանելու բազմակուսակցական ժողովրդավարությունը եւ բազմակարծությունը, նշված է Human Rights Watch-ի նամակում։ «Ադրբեջանի կառավարությունը դրամատիկ հարձակումներ է իրականացնում լրագրողների, լրատվամիջոցների, քաղաքացիական ակտիվիստների եւ անկախ կազմակերպությունների դեմ», - ասել է Human Rights Watch-ի ավագ փորձագետ Ջեսիկա Էվանսը՝ նշելով, որ Ադրբեջանի կառավարությունը խախտում է Եվրոպական բանկի կանոնադրությամբ պահանջվող քաղաքացիական եւ քաղաքական իրավունքները։ Human Rights Watch-ի Եվրոպայի եւ Կենտրոնական Ասիայի հարցերով փոխտնօրեն Ռեյչըլ Դենբերի նամակում կետ առ կետ նշված են մի շարք կոնկրետ հարցեր, որոնք իրավապաշտպան կազմակերպությունը Եվրոպական բանկի նախագահին հորդորում է բարձրացնել Բաքվում՝ ազատ արձակել ակտիվիստներին, լրագրողներին եւ կառավարությանը քննադատած մյուսներին, որոնք բանտարկված են քաղաքական ենթատեքստ ունեցող մեղադրանքներով՝ ներառյալ Խադիջա Իսմայիլովային, ձեռնպահ մնալ քաղաքացիական ակտիվիստներին եւ կառավարությանը քննադատողներին ձերբակալելուց եւ հետապնդելուց, մասնավորապես՝ ովքեր պահանջում են կառավարության թափանցիկություն եւ հաշվետվություն, դադարեցնել ոչ կառավարական կազմակերպությունների եւ նրանց անդամների նկատմամբ շարունակվող ճնշումները, վերացնել նրանց բանկային հաշիվների վրա դրված արգելափակումը, չեղարկել ոչ կառավարական կազմակերպությունների եւ լրատվամիջոցների գործունեությունը սահմանափակող օրենքները, թույլատրել նրանց արտասահմանյան ֆինանսավորումը։ Human Rights Watch-ը մի քանի օր առաջ եւս՝ մայիսի 20-ի նամակով դիմել էր Եվրոպական բանկի նախագահին՝ հորդորելով Բաքվում բարձրացնել նմանատիպ հարցեր։


text: Հունիսի 26, տարվա 177-րդ (նահանջ տարիներին՝ 178-րդ) օրն է։ Տարվա ավարտին մնում է 188 օր։ Դեպքեր 1925 - Կայացավ Չառլի Չապլինի «Ոսկու տենդ» ֆիլմի պրեմիերան։ 1243 - Կոսե-Դաղի ճակատամարտում մոնղոլները ջախջախեցին սելջուկ-թուրքերին։ 1945 - Ստորագրվեց Միավորված Ազգերի Կազմակերպության (ՄԱԿ) կանոնադրությունը։ 1945 - ՍՍՀՄ Գերագույն խորհրդի հրամանով հաստատվեց «Սովետական Միության Գեներալիսիմուս» կոչումը, որը մէկ օր անց շնորհվեց Ստալինին։ 1974 - Երեւանում տեղի ունեցավ Ալեքսանդր Թամանյանի արձանի բացումը։ 2000 - Բացվեց Գարեգին Ա Աստվածաբանական-հայագիտական կենտրոնը։ Ծնունդներ 1850 - Պյոտր Մելիքիշվիլի, խորհրդային քիմիկոս 1861 – Գրիգոր Զոհրապ, հայ նշանավոր գրող, քաղաքական գործիչ (մահ. 1915) 1889 - Աղասի Շահինյան, Հարավային Կովկասում եւ Հյուսիսային Կովկասում հեղափոխական շարժումների մասնակից 1902 – Արտեմի Այվազյան, հայ ճանաչված երգահան (մահ. 1975) 1981 - Սերենա Ուիլյամս,ամերիկացի պրոֆեսիոնալ թենիսիստուհի 1987 - Արթուր Եդիգարյան,հայ ֆուտբոլիստ, կիսապաշտպան 1993 - Արիանա Գրանդե, երգչուհի, դերասանուհի Մահեր 1993 - Կարո Քահքեջյան , Արցախյան ազատամարտի հերոս (ծնվ. 1962) 1998 - Սերո Խանզադյան, հայ գրող (ծնվ. 1916) 1999 - Լեւոն Հակոբյան, քիմիկոս (ծնվ. 1938) Տոներ Ադրբեջանի զինված ուժերի օր


Դոմիկ տվեք այս մարդուն՝ «Լեքսուսի» փոխարեն Լոռու մարզի Ջրաշեն գյուղի գյուղապետ Վահան Ուռուսյանը այն հարցին, թե ինչո՞ւ է որպես ծառայողական մեքենա ձեռք բերել «Լեքսուս» ջիպ, երբ բազմաթիվ սոցիալական խնդիրներ կան, դեռ լուծված չեն աղետի գոտի համարվող գյուղի պրոբլեմները, պատասխանել է. «Լեքսուսի» ձեռք բերումը իրանց վրա չի ազդի»: Չէ, դուք մի հատ այս գյուղապետի լոգիկային նայեք: Ասում են, մի քանի տասնյակ հազար դոլար ես մեքեանայի վրա ծախսել, երբ գյուղացիները մինչեւ հիմա դոմիկներում են ապրում, թե բա՝ չի ազդի իրանց վրա: Այս մարդուն ոչ թե պետք է աշխատանքից հանել, այլ պետք է մի հատ դատարկ դոմիկ տալ, որ այնտեղ ապրի, ու ապրի այնքան ժամանակ, մինչեւ բոլոր համագյուղացիները «Լեքսուս» չունենան: Մեկ է, իր վրա դա չի ազդի: Մի քիչ էլ թող իր կաշվի վրա զգա կյանքի բոլոր այն «քաղցրությունները», որոնք մինչեւ հիմա զգում են այդ գյուղի բնակիչները: Ի դեպ, այդ «Լեքսուսի» վարորդը գյուղապետի եղբայրն է. ասում է՝ բա ո՞ւմ վստահեմ վարորդի գործը: Դոմիկ, միայն դոմիկ այս մարդուն: պիտակներ: ռեպլիկ Ջրաշեն


Հաջորդ հոդվածը3 բան, որոնք պետք է անհապաղ հեռացնել տնից


Գիտական բացառիկ լավ լուր՝ սկսել ենք մեր «Ուղեղի կենտրոն»-ի կառուցումը. Արմեն Մուրադյան | Mediamall.AM 0:15 - 25.Հունվար.2021 01/01/21 19:55 Դավիթ Ամալյանը Եռաբլուրում երգեց՝ արցունքն աչքերին. Արմեն Մուրադյան 12/10/19 15:38 Երեկ մաղձի ու նախանձի հերթական դրսեւորմանն ականատես եղա. Արմեն Մուրադյան 16/07/17 15:02 Բացառիկ լուսանկար. Օրենքով գող Արմեն Ղազարյանը (Պզո) ընտանիքի անդամների հետ 02/06/16 20:32 Բացառիկ հնարավորություն. այսուհետ «Կենտրոն» հեռուստաընկերության հաղորդումները հասանելի կլինեն 400.000 ֆրանսահայերի համար (տեսանյութ) 04/03/16 15:41 Ինչից է սկսել ահավոր ծեծը «Կիսաբաց լուսամուտներում». նոր բացառիկ տեսանյութ


text: ԵԱՀԿ֊-ի զեկույցն արձանագրել է հեռուստակայանների կողմից թեկնածուների անհավասարակշիռ լուսաբանում Հայաստանի հեռարձակող ընկերությունները, այդ թվում Հանրային հեռուստատեսությունը քարոզարշավից առաջ հավասարակշռված չեն լուսաբանել նախագահության թեկնածուներին: Նման եզրակացություն է պարունակվում ԵԱՀԿ֊-ի Ժողովրդավարական հաստատությունների եւ մարդու իրավունքների գրասենյակի միջանկյալ զեկույցում, որը հրապարակվել է երեկ: Հունվարի 11-֊ից 20-֊ն իրականացված դիտարկումը պարզել է, որ քարոզարշավից առաջ դիտարկված 7 հեռուստակայաններից երեքը իրենց նորություններում 9 թեկնածուներին հատկացված ընդհանուր ժամանակի մեծ մասը նվիրել են Սերժ Սարգսյանին: Մեծավ մասամբ նա լուսաբանվել է որպես վարչապետ: «Պարոն Սարգսյանին հատկացված ժամանակը, նույնիսկ հաշվի առնելով նրա պաշտոնական վարչապետական պարտականությունները, Հ2, «Կենտրոն», «Շանթ» եւ «Արմենիա» մասնավոր հեռուստակայաններով գերազանցել է այն ժամանակը, որը կարող է դիտվել օբյեկտիվության չափանիշներին համապատասխան»,֊ - ասված է զեկույցում: «Ի տարբերություն բացառապես դրական եւ չեզոք լուսաբանման, որին արժանացել է Սերժ Սարգսյանը, Լեւոն Տեր֊-Պետրոսյանը պարբերաբար ներկայացվել է բացասական լույսի ներքո: Երկու հեռուստակայաններում՝ Հ2-֊ում եւ ԱԼՄ-֊ում Լեւոն Տեր֊-Պետրոսյանի բացասական լուսաբանման ծավալը գերազանցել է դրական եւ չեզոք լուսաբանումը միասին վերցրած»,֊ - փաստել են զեկույցի հեղինակները: «Մոնիտորինգի արդյունքները ցույց են տվել, որ Հանրային ռադիոն ընդհանուր առմամբ ավելի հավասարակշռված մոտեցում է ցուցաբերել թեկնածուներին հատկացված ժամանակի հարցում, քան հեռուստակայանները: «Ազատություն» ռադիոկայանի եթերը պարունակում էր ավելի մեծ բազմազանություն` թեկնածուներին լուսաբանելիս, ներկայացնելով Սերժ Սարգսյանին եւ Լեւոն Տեր֊Պետրոսյանին դրական, բացասական եւ չեզոք երանգներով»,֊ - արձանագրել են զեկույցի հեղինակները:


Լրատվություն Շնորհավորական 22.09.2010 / Նախագահ Սարգսյանը շարունակում է ստանալ շնորհավորական ուղերձներ ՀՀ անկախության 19-րդ տարեդարձի առթիվ Հանրապետության ղեկավարին, մասնավորապես, շնորհավորել են Գերմանիայի Դաշնային Հանրապետության նախագահ Քրիստիան Վուլֆը, Ավստրիայի Հանրապետության նախագահ Հայնց Ֆիշերը, Մեծ Բրիտանիայի եւ Հյուսիսային Իռլանդիայի Միացյալ Թագավորության թագուհի Եղիսաբեթ Երկրորդը, Իտալիայի Հանրապետության Նախագահ Ջորջո Նապոլիտանոն, Հունաստանի Հանրապետության նախագահ Կարլոս Պապուլիասը, Բրազիլիայի Դաշնային Հանրապետության նախագահ Լուիս Ինասիո Լուլա դա Սիլվան, Մեքսիկայի նախագահ Ֆելիպե Կալդերոն, Իռլանդիայի նախագահ Մերի Մըքելիզը,... 208d 21.09.2010 / ՀՀ անկախության 19-րդ տարեդարձի առթիվ Նախագահ Սարգսյանը բազմաթիվ շնորհավորական ուղերձներ է ստացել Հայաստանի Հանրապետության անկախության 19-րդ տարեդարձի առթիվ Նախագահ Սերժ Սարգսյանը բազմաթիվ շնորհավորական ուղերձներ է ստացել այլ պետությունների ղեկավարներից, հեղինակավոր միջազգային կազմակերպություններից, անհատ քաղաքացիներից: Նախագահ Սարգսյանին ուղղված շնորհավորական ուղերձում ՌԴ Նախագահ Դմիտրի Մեդվեդեւը մասնավորապես, ասել է. “Հարգելի Սերժ Ազատի, սրտանց շնորհավորում եմ Ձեզ Հայաստանի ազգային տոնի` Անկախության օրվա առթիվ: Հայաստան վերջերս կատարած այցի ընթացքում ես հերթական անգամ համոզվեցի,... 21.09.2010 / Նախագահ Սերժ Սարգսյանի շնորհավորական խոսքը Անկախության տոնի առթիվ Վեհափա՛ռ Տեր, Հարգելի՛ տիկնայք եւ պարոնայք, Սիրելի՛ հայրենակիցներ, Սրտանց շնորհավորում եմ ձեզ Հայաստանի Հանրապետության անկախության 19-րդ տարեդարձի կապակցությամբ: Մեր ժողովրդի պատմությունը հանուն ազատության մղվող պայքարի պատմություն է: Այդ պայքարը փոփոխական հաջողություններով շարունակվել է դարեր ու հազարամյակներ, հզորացել է կամ թուլացել, բայց չի դադարել երբեք: Մեր արքայական ու նախարարական տները, թիկունքում ունենալով համազգային աջակցություն, իրար են փոխանցել հայ ինքնության, ոգու եւ... 08.09.2010 / Նախագահ Սարգսյանի շնորհավորական ուղերձը Հայաստանի հրեական համայնքին` Ռոշ ա Շանա տոնի առթիվ Հարգելի՛ բարեկամներ, Սրտանց շնորհավորում եմ ձեզ Ռոշ ա Շանայի` Նոր տարվա տոնի կապակցությամբ: Այս օրերին դուք մտովի անդրադառնում եք ձեր հոգեւոր ժառանգությանը, ամփոփում ձեռքբերումներն ու խնդիրները եւ կազմում ապագայի ծրագրեր: Դուք` որպես հինավուրց ժողովրդի ներկայացուցիչներ, ձեր աշխատասիրությամբ ու տոկունությամբ, ստեղծելու ու ստեղծագործելու ձիրքով արժանիորեն հարգանք եւ ճանաչում եք վաստակել Հայաստանում: Վստահ եմ, որ մեր երկրի հրեաները այսուհետ էլ իրենց ավանդը կունենան մեր հասարակության... 02.09.2010 / Նախագահ Սերժ Սարգսյանի շնորհավորական ուղերձը Լեռնային Ղարաբաղի Հանրապետության անկախության տոնի առթիվ Սիրելի՛ հայրենակիցներ, Շնորհավորում եմ ձեզ Լեռնային Ղարաբաղի Հանրապետության անկախության տոնի առթիվ: Արցախի անկախությունը հայոց նորագույն պատմության ամենավառ էջերից է եւ մեր ժողովրդի մեծագույն ձեռքբերումը: Մենք խորն ենք գիտակցում անկախության գինը, որի համար իրենց կյանքով վճարեցին հազարավոր հայորդիներ: Հավերժ փա՛ ռք նրանց անմահ հիշատակին: Մեր ողջ ժողովրդի պայքարով կերտած քաղաքական ազատությունն այսօր իրողություն է: Ավելին, Լեռնային Ղարաբաղն իր պետական կուռ կառույցով ու պաշտպանության... 02.09.2010 / Նախագահ Սերժ Սարգսյանի շնորհավորական ուղերձը Լեռնային Ղարաբաղի Հանրապետության անկախության տոնի առթիվ Սիրելի՛ հայրենակիցներ, Շնորհավորում եմ ձեզ Լեռնային Ղարաբաղի Հանրապետության անկախության տոնի առթիվ: Արցախի անկախությունը հայոց նորագույն պատմության ամենավառ էջերից է եւ մեր ժողովրդի մեծագույն ձեռքբերումը: Մենք խորն ենք գիտակցում անկախության գինը, որի համար իրենց կյանքով վճարեցին հազարավոր հայորդիներ: Հավերժ փա՛ ռք նրանց անմահ հիշատակին: Մեր ողջ ժողովրդի պայքարով կերտած քաղաքական ազատությունն այսօր իրողություն է: Ավելին, Լեռնային Ղարաբաղն իր պետական կուռ կառույցով ու պաշտպանության...


text: Համաշխարհային բանկը, որը տաս տարվա ընթացքում Հայաստանին ավելի քան 600 միլիոն դոլարի արտոնյալ վարկեր է հատկացրել, փորձում է պարզել, թե ինչպես են ծախսվում մեր երկրի պետական բյուջեի փողերը։ Ուսումնասիրություն կատարած փորձագետները իրենց վերլուծության մեջ եզրակացրել են, որ Հայաստանի վերջին հինգ տարիների բյուջեները եղել են ոչ իրատեսական եւ ծախսերով գերծանրաբեռնված, իսկ կատարողականը՝ շատ ցածր: «Կոնգրես» հյուրանոցի նիստերի դահլիճում այսօր տեղի ունեցավ ՀԲ-ի ծավալուն ուսումնասիրության քննարկումը, որին մասնակցում էին բարձրաստիճան պաշտոնյաներ եւ փորձագետներ: Ըստ փորձագիտական խմբի եզրակացության, հատկապես առողջապահության եւ կրթության ոլորտների խրոնիկ թերֆինանսավորման հետեւանքով տեղի է ունեցել երկրի մարդկային ռեսուրսների քայքայում: Զեկույցում ուշագրավ համեմատություններ են արված ԱՊՀ անդամ այլ երկրների առողջապահական ծախսերի հետ: Ըստ այդմ, Հայաստանում 1 շնչին բաժին ընկնող պետական առողջապահական ծախսերը կազմում են ընդամենը 7 դոլար, մինչդեռ, ասենք, Մոլդովան իր բյուջեից մեկ մարդու հաշվով ծախսում է 36 , Վրաստանը՝ 16, Ղրղզստանը՝ 15, Ղազախստանը՝ 62, Ռուսաստանը՝ 133 դոլար։ Ստացիոնար բուժօգնություն ստացողների ցուցանիշով Հայաստանը ԱՊՀ երկրների շարքում վերջին տեղերում է։ Այսօրվա քննարկումից պարզվեց, որ պաշտոնյաների եւ փորձագետների համոզմամբ, բուժսպասարկման ոլորտում իրավիճակը կշտկվի ու բուժումը կդառնա մատչելի, եթե շուտափույթ ներդվի պարտադիր բժշկական ապահովագրության համակարգը: Պետական առողջապահական գործակալության տնօրեն Արա Տեր- Գրիգորյանը, շեշտեց, որ պետպատվերով բժշկությունը հասցեատերերին չի հասնում:Համաշխարհային բանկի փորձագետները եզրակացրել են, որ պետպատվերից դուրս մարդիկ բժիշկներին վճարում են բուժման ընդհանուր ծախսերի 55 տոկոսը։ «Տնտեսական իրավունքի կենտրոն» հասարակական կազմակերպության նախագահ Մովսես Արիստակեսյանի գնահատականներով, ավելին՝ մարդիկ իրենց գրպանից վճարում են առողջապահական ծախսերի մինչեւ 70 տոկոսը: Պետպատվերով հիվանդանոցներին ու պոլիկլինիկաներին փոխանցված 30 տոկոս գումարը հասցեատիրոջը չի հասնում, այլ հաշվանցումներով անցնում է կոմունալ ծախսերի վճարմանը կամ հասնում է միայն գլխավոր բժշկին: «Այդ պատճառով, պարտադիր բժշկական ապահովագրության համակարգի ներդրումը այլընտրանք չունի», - համոզված է փորձագետը. Մինչդեռ, Համաշխարհային բանկի Հայաստանի գծով ավագ տնտեսագետ Լեւ Ֆրենկմանի համոզմամբ, մեր պայմաններում առավել նախընտրելի է առողջապահության ֆինանսավորման գործող համակարգի պահպանումը, սակայն, զգալիորեն ավելացնելով այդ բնագավառին հատկացվող գումարները. «Կառավարությունը պետք է վերաբաշխի միջոցները հօգուտ առողջապահության ոլորտի։ Եթե նա ի վիճակի չէ, վերաբաշխել այդ փողերը,անպայման պետք է ավելի շատ հարկեր հավաքի, ու հավելյալ փողերը նպատակաուղղի առողջապահությանը, - ասաց Ֆրենկմանը եւ հավելեց, - տպավորություն է ստեղծվում, թե ոչ ոք չի կամենում դրանով զբաղվել, ոչ ոք պատրաստ չէ ավելի շատ հարկեր հավաքել, պայքարել հարկերի բարձրացման համար, ու դրանք վերաբաշխել հոգուտ առողջապահության»։ Ի դեպ, ԱՊՀ անդամ երկրների շարքում հարկերի հավաքման մակարդակով եւս Հայաստանը վերջին տեղում է։ Համաշխարհային բանկի փորձագետները առաջարկել են կառավարությանը առաջիկա 2-3 տարիներին հարկահավաքման մակարդակը ներկայիս Համախառն ներքին արդյունքի 15 տոկոսից հասցնել 20 տոկոսի, իսկ բյուջեի դեֆիցիտը կրճատել մինչեւ ՀՆԱ-ի 3,5 տոկոսը։ Ատոմ Մարգարյան, Երեւան


«Էդմոնտոն Օյլերս» (անգլերեն՝ Edmonton Oilers), կանադական պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) արեւմտյան կոնֆերենցիայի խաղաղօվկիանոսյան դիվիզիոնում։ Տեղակայված է Կանադայի Ալբերտա նահանգի Էդմոնտոն քաղաքում։


Արտոնություն յուրայինների՞ն. միլիոնավոր դրամներ «Ֆակտորի Փրոդաքշնին» MediaLab Newsroom-Laboratory 12053 դիտում «Լոգոն լավն է, գույները, սակայն պաստառները թույլ են, զգացվում է, որ շատ արագ արված մի բան է: Մի լավ խոսք կա՝ It's not sexy, գրավչություն չկա»,- «Մեդիալաբին» ասում է նկարիչ, արվեստագետ-համադրող Սամվել Սաղաթելյանը: Ազգագրագետ Աղասի Թադեւոսյանը պաստառներին անդրադառնալով՝ վրդովված խոսքն ուղղում է պաստառների հեղինակներին. «19-րդ դարի դեմքերից ո՞ր մեկին եք հանդիպել անցյալ տարվա դեպքերի ժամանակ... Թե՞ խառնել եք Քաղաքացու օրը տոլմայի փառատոնի հետ»: Ստալինի ժառանգությունը՝ Փաշինյանի խնդիր 2287 դիտում Բոլոլա 1041 դիտում


Լրատվություն Մամլո հաղորդագրություններ Նախագահը մասնակցել է ՄԱԿ-ի Գլխավոր ասամբլեայի նստաշրջանին 20.09.2017 - 1000x724px - 356 Կբ - 1000x694px - 335 Կբ - 1000x666px - 548 Կբ - 1000x666px - 336 Կբ - 1000x627px - 226 Կբ - 1000x1618px - 647 Կբ - 1000x662px - 274 Կբ Նախագահ Սերժ Սարգսյանը սեպտեմբերի 19-ին Նյու Յորքի ՄԱԿ-ի կենտրոնակայանում մասնակցել է Գլխավոր ասամբլեայի 72-րդ նստաշրջանին: Հանրապետության Նախագահը հանդես է եկել ելույթով: *** Նախագահ Սերժ Սարգսյանի ելույթը ՄԱԿ-ի Գլխավոր ասամբլեայի 72-րդ նստաշրջանում Գլխավոր ասամբլեայի հարգարժա՛ն նախագահ, Հարգելի՛ տիկնայք եւ պարոնայք, Շնորհավորում եւ հաջողություն եմ մաղթում պարոն Միրոսլավ Լայչակին՝ Գլխավոր ասամբլեայի 72-րդ նստաշրջանի նախագահ ընտրվելու կապակցությամբ: Օգտվելով առիթից՝ կրկին շնորհավորում եմ պարոն Անտոնիո Գուտերեշին ՄԱԿ-ի Գլխավոր քարտուղարի պաշտոնում ընտրվելու առթիվ: Հարգելի՛ պարոն Գլխավոր քարտուղար, մենք Ձեզ հաջողություն ենք մաղթում այդ կարեւոր առաքելությունն իրականացնելու գործում: Ձեր հռչակած գերակայությունները վայելում են Հայաստանի աջակցությունը: Հարգելի՛ տիկնայք եւ պարոնայք, 2017 թվականը մեզ համար նշանավորվեց Միավորված ազգերի կազմակեր-պությանը Հայաստանի անդամակցության 25-րդ տարեդարձով: 1992 թվականի մարտի 2-ին Միավորված ազգերի ընտանիքի այս կենտրոնակայանում ծածանվեց հայոց եռագույնը՝ որպես մեր ժողովրդի կողմից ինքնորոշման հիմնարար իրավունքի իրացման տրամաբանական եւ բաղձալի արդյունք: Անցած տարիների ընթացքում Հայաստանը դարձավ միջազգային հանրության լիիրավ եւ պատասխանատու անդամ: Մարտահրավերները շատ էին, սակայն մենք պատվով դրանց դիմագրավեցինք: Ամենակարեւորն ու դժվարը Լեռնային Ղարաբաղի հակամարտությունն էր: Ես արդեն հինգերորդ անգամ եմ հանդես գալիս այս բարձր ամբիոնից եւ կրկին ստիպված եմ խոսել Լեռնային Ղարաբաղի հակամարտության մասին: Կգերադասեի խոսել խաղաղության, առաջընթացի եւ համագործակցության մասին, սակայն, ցավոք, մենք այդ փուլից դեռ շատ հեռու ենք: Ուստի, պարտքս եմ համարում բացատրել, թե ինչու ենք այդքան հեռու այդ բաղձալի հանգրվանից: Արցախի ժողովրդի ինքնորոշման պայքարի նոր փուլը մեկնարկեց գրեթե 30 տարի առաջ: Ի պատասխան Արցախի հայության ինքնորոշման անքակտելի իրավունքի իրացման խաղաղ կոչերի եւ այդ ուղղությամբ ձեռնարկվող քայլերի՝ Ադրբեջանը դիմեց ուժի կիրառման: Պաշտոնական Բաքվի այդ քաղաքականության գագաթնակետն էին Ադրբեջանի հայ բնակչության ջարդերը, էթնիկ զտումներն ու զանգվածային տեղահանումները: Երբեմնի հայաբնակ ամբողջ շրջաններ հայաթափվեցին, իսկ Ադրբեջանի կառավարությունն էլ շարունակում է հետեւողականորեն ոչնչացնել իր վերահսկողության ներքո գտնվող հայկական հսկայական մշակութային եւ հոգեւոր ժառանգությունը: Ակնհայտ է, որ այդ պայմաններում Արցախի ժողովուրդն այլ ընտրություն չուներ, քան ինքնապաշտպանության դիմելը: 1992-1994 թվականների ծանր պատերազմը, դրա հետեւանքները եւ այնուհետեւ ծավալված բանակցությունները Ադրբեջանի համար որեւէ դաս չեղան: Անցած տարվա ապրիլին Ադրբեջանի սանձազերծած քառօրյա պատերազմն ապացուցեց, որ Ադրբեջանը շարունակում է հետապնդել Արցախի ժողովրդին բնաջնջելու իր նպատակը: 2016 թվականին ծավալված ռազմական գործողությունների ընթացքում Ադրբեջանի զինված ուժերը կատարել են պատերազմի մի շարք հանցագործություններ քաղաքացիական բնակչության եւ ռազմագերիների հանդեպ: Այստեղ չեմ կարող չնշել, որ նման վայրագություն կատարած մի զինծառայող արժանացավ պետական բարձր պարգեւի: Այդ պարգեւը նրան տեսախցիկների առջեւ հանձնեց անձամբ Ադրբեջանի նախագահը: Հարգելի՛ պարոն նախագահ, Արդեն տարիներ շարունակ հայատյացությունը Ադրբեջանում դարձել է պետական քաղաքականության հիմնարար եւ բաղկացուցիչ մաս: Այն խորապես արմատավորվել է դպրոցական դասագրքերում եւ թունավորում է այդ երկրի երիտասարդ սերնդի մտածողությունը: Արդեն տարիներ շարունակ այդ մասին ահազանգում են ռասիզմի եւ այլատյացության հարցերով զբաղվող մի շարք մասնագիտական միջկառավարական եւ ոչ կառավարական կազմակերպություններ: Այս ամենը մեզ բերում է այն համոզման, որ Արցախի ժողովրդի ինքնորոշման իրավունքի իրացումը կենսական նշանակություն ունի: Այս հարցում ես արտահայտում եմ ոչ միայն Հայաստանի եւ Արցախի, այլեւ ողջ աշխարհի հայության միասնական տեսակետը: Այս ուղերձը ես բերում եմ Երեւանից, որտեղ այս օրերին կայանում է Հայաստան-սփյուռք համաժողովը: Բոլորը պետք է գիտակցեն, որ այժմ Ադրբեջանը ժողովրդավարական ուղիով զարգացող Արցախի համար պարզապես միջնադարյան հետամնացության խորհրդանիշ է: Ադրբեջանը չունի իրավական եւ բարոյական որեւէ հիմք Արցախի հանդեպ հավակնություն ներկայացնելու համար: Արցախը երբեք անկախ Ադրբեջանի մաս չի կազմել, ուստի արդար չեն այդ պետական շրջանակին Արցախը բռնակցելու ձգտումները: Հարգելի՛ տիկնայք եւ պարոնայք, Ազատ Արցախն այսօր կայացած ժողովրդավարական հասարակություն է: Մեր ընդհանուր կարգախոսը եւ հանձնառությունը՝ «Ոչ ոք չպետք է անտեսվի», պետք է դառնա Միավորված ազգերի այս ընտանիքի գործունեության անկյունաքարը: Հենց այդ պատճառով էլ, վստահ եմ, Արցախի ժողովուրդը երբեք չի մեկուսացվի կայուն զարգացման նպատակների իրականացումից: Խորապես համոզված եմ, որ Լեռնային Ղարաբաղի հակամարտության չլուծված լինելն Արցախի բնակչության իրավունքների վրա որեւէ ազդեցություն չպետք է ունենա։ Խոսքս առաջին հերթին յուրաքանչյուր մարդ էակի համար անօտարելի իրավունքի մասին է: Խոսքս կյանքի իրավունքի մասին է, հանրային կյանքը կազմակերպելու իրավունքի մասին է, սեփական իշխանությունը ազատ ձեւավորելու իրավունքի մասին է, արտաքին աշխարհի հետ ազատ հաղորդակցվելու եւ բազմաթիվ այլ իրավունքների մասին է։ Հայաստանը հետեւողականորեն նպաստել եւ նպաստելու է Արցախի ժողովրդի կյանքի բարելավմանը, նրա կայուն եւ ժողովրդավարական զարգացմանը: Ոչ ոք իրավունք չունի խոչընդոտելու նշված ուղղություններով իրականացվող նախաձեռնություններին եւ ծրագրերին: Արցախի իրավական կարգավիճակը, իսկ ավելի ստույգ՝ միջազգային իրավական ճանաչման բացակայությունը, խոչընդոտ չէ այնտեղ ապրող կանանց եւ տղամարդկանց իրավունքների իրացման համար։ Մենք համոզված ենք, որ Լեռնային Ղարաբաղի հակամարտության խաղաղ կարգավորումն այլընտրանք չունի: Այժմ այս բարձր ամբիոնից ես վերահաստատում եմ մեր հանձնառությունն այդ առումով: Միեւնույն ժամանակ, բոլորը պետք է գիտակցեն, որ Լեռնային Ղարաբաղի հիմնախնդիրը մարդու իրավունքների խնդիր է: Այն կարող է լուծվել միայն մարդու հիմնարար եւ անօտարելի իրավունքներից մեկի՝ ժողովրդի ազատ ինքնորոշման միջոցով: Կարգավորման ինչ տարբերակի էլ հանգենք, միեւնույն է, Արցախի Հանրապետությունը չի կարող ունենալ ավելի ցածր կարգավիճակ եւ վայելել ավելի քիչ ազատություն, քան այսօր ունի: Ադրբեջանը պետք է ճանաչի եւ հարգի Արցախի ժողովրդի կողմից իր ապագան ազատ կամարտահայտությամբ որոշելու իրավունքը, իսկ արցախահայության անվտանգությունը պետք է երաշխավորված լինի բոլոր հնարավոր միջազգային եւ ներքին մեխանիզմներով: Մնացած բոլոր հարցերն ածանցյալ են: Մնացած բոլոր հարցերը կգտնեն իրենց տրամաբանական եւ արդար լուծումը՝ խնդրի կարգավորմանը զուգահեռ: Հարգելի՛ պարոն նախագահ, Վերջին անգամ այս նույն բարձր ամբիոնից խոսելիս՝ անդրադարձա Հայոց ցեղասպանության միջազգային ճանաչման գործընթացին եւ պարտքս համարեցի մեկ առ մեկ երախտագիտություն հայտնել բոլոր այն երկրներին, որոնք ճանաչել էին իմ ժողովրդի դեմ Օսմանյան կայսրությունում կատարված այդ հրեշավոր ոճիրը: Պատվո ու Պատասխանատվության այս բարձր ամբիոնից պարտքս եմ համարում երախտագիտություն հայտնելու այն երկրներին, որոնք ճանաչեցին կամ վերահաստատեցին իրենց դիրքորոշումը Հայոց ցեղասպանության վերաբերյալ: Շնորհակալություն` անկախ այդ ճանաչման ձեւաչափից եւ օգտագործված ձեւակերպումներից: Շնորհակալություն շատ ու շատ երկրների բոլոր այն գործիչներին, պետական մարմիններին, տարածքային միավորներին կամ կազմակերպություններին, որոնք ի լուր աշխարհի իրենց անունով են իրերը կոչում: Դա իսկապես կարեւոր է, քանի որ ուրացումը ճանապարհ է հարթում ցեղասպանության նոր ոճիրների համար: Այս կապակցությամբ պետք է հիշենք, որ հաջորդ տարի Միավորված ազգերի ընտանիքը նշելու է Ցեղասպանության հանցագործությունը կանխարգելելու եւ պատժելու մասին կոնվենցիայի 70-ամյակը: Հայաստանն այդ առիթով հանդես է գալու նոր նախաձեռնությամբ, եւ մենք բոլորին հրավիրում ենք մեզ միանալ եւ պաշտպանել այդ նախաձեռնությունը: Այսուհանդերձ, մենք Հայոց ցեղասպանության ճանաչումը երբեք նախապայման չենք դարձրել Հայաստանի եւ Թուրքիայի երկկողմ հարաբերությունները կանոնակարգելու համար: Ավելին, հենց Հայաստանի նախաձեռնած գործընթացի շնորհիվ 2009 թվականի հոկտեմբերին կնքվեցին Ցյուրիխյան արձանագրությունները: Այդ փաստաթղթերն առ այսօր չեն վավերացվել եւ հանգրվանել են պաշտոնական Անկարայի մութ գզրոցներում: Թուրքիայի կառավարությունը անհեթեթ նախապայմաններ է առաջ քաշում դրանք վավերացնելու համար, որոնք բնավ չեն բխում արձանագրությունների տառից եւ ոգուց: Այդ ամենի հանդեպ հայ ժողովրդի հստակ վերաբերմունքը ես արտահայտեցի երեք տարի առաջ՝ այս բարձր ամբիոնից: Այժմ եկել է լրացուցիչ պարզաբանում տալու ժամանակը: Թուրքիայի ղեկավարությունը սխալվում է, եթե մտածում է, որ ինքը կարող է առհավետ պատանդ վերցնել այդ փաստաթղթերը եւ վավերացնել միայն իրեն հարմար առիթով: Արձանագրությունները բանակցվել են ներկայիս պայմաններում՝ առկա խնդիրներին լուծում գտնելու համար: Դրանց կենսագործման ուղղությամբ շարունակաբար որեւէ դրական տեղաշարժի բացակայության պայմաններում Հայաստանը այդ երկու արձանագրությունները հայտարարելու է առ ոչինչ: Մենք 2018 թվականի գարուն ենք մտնելու առանց այդ, ինչպես, ցավոք սրտի, փորձը ցույց տվեց, սին արձանագրությունների: Հայաստանը, այնուամենայնիվ, շարունակում է համոզված լինել, որ յուրաքանչյուր երկու հարեւան պետություններ պարտավոր են հիմնել եւ վայելել կանոնավոր հարաբերություններ՝ իրենց միջեւ հնարավոր բոլոր տարաձայնությունները քննարկելու եւ դրանց լուծումները գտնելու նպատակով: Մենք հենց այս հավատամքով ենք առաջնորդվում ամենատարբեր ինտեգրացիոն գործընթացներում մեր մասնակցությունն իրականացնելիս: Հայաստանն այսօր Եվրասիական տնտեսական միության ակտիվ անդամ է եւ իր շահագրգիռ մասնակցությամբ փորձում է նպաստել տնտեսական խոշոր այդ տարածքում ապրանքների ու ծառայությունների անարգել տեղաշարժի ճանապարհով մարդկանց համար ավելի շատ բարիք ստեղծելու ջանքերի խթանմանը: Դրական արդյունքներ արդեն իսկ ունենք, ինչն ապագայի լավ հույսեր է ներշնչում: Մենք նաեւ ծրագրում ենք նոյեմբեր ամսին Եվրամիության հետ ստորագրել Համաձայնագիր համապարփակ եւ ընդլայնված գործընկերության մասին, որը, մեր համոզմամբ, կօգնի մեզ նոր թափ հաղորդել Հայաստանում իրականացվող ինստիտուցիոնալ բարեփոխումներին: Հարգելի՛ տիկնայք եւ պարոնայք, Ցավոք, շարունակում է լուրջ մարտահրավեր մնալ Մերձավոր Արեւելքում առկա անկայունությունը: Մենք մեծ ցավով ենք հետեւում Սիրիայի ճգնաժամին եւ հումանիտար իրավիճակին, որից տուժում է քաղաքացիական բնակչությունը, այդ թվում նաեւ այդ երկրի հայ համայնքը: Հայաստանն իր հնարավորությունների սահմաններում ձգտում է դույզն-ինչ մեղմել Սիրիայի ժողովրդի տառապանքները՝ տրամադրելով մարդասիրական օգնություն: Մենք նաեւ պատրաստակամ ենք մասնակցելու Սիրիայում ՄԱԿ-ի հովանու եւ համապատասխան մանդատի ներքո խաղաղարար ջանքեր ձեռնարկելու շուրջ հնարավոր քննարկմանը: Հարգելի՛ պարոն նախագահ, Կասկած չունեմ, որ Միավորված ազգերի մեր ընտանիքը կարող է ապահովել համագործակցության այն նոր որակը, որը թույլ կտա դիմագրավել ժամանակակից գլոբալ եւ տարածաշրջանային մարտահրավերները: Հենց այդ նպատակով է, որ Հայաստանը մասնակցում է ՄԱԿ-ի մի շարք խաղաղապահ գործողությունների: Ավելին, մենք պատրաստակամ ենք ավելացնելու Լիբանանում՝ ՅՈՒՆԻՖԻԼ եւ Մալիում՝ ՄԻՆՈՒՍՄԱ առաքելություններում մեր մասնակցությունը: Հայաստանը, լինելով բարդ տարածաշրջանում տեղակայված, դեպի ծով ելք չունեցող երկիր, ունենալով սակավ բնական պաշարներ, շարունակաբար հայտարարել է, որ իր ամենաարժեքավոր պաշարը մարդն է: Հիրավի, ոչ միայն Հայաստանում, այլեւ Միավորված ազգերի մեր ամբողջ ընտանիքում ամեն ինչի կենտրոնում պետք է պահել մարդուն, պետք է ձգտել խաղաղության եւ արժանապատիվ կյանքի բոլորի համար՝ կայուն մոլորակի վրա: Շնորհակալ եմ:a7b


Հայտնաբերել է 1989 թվականի հունվարի 4-ին Քրիստիան Պոլասը Կաուսոլսում[1]։


«Ստացվեց, որ Նիկոլն էլ խաբեց ժողովրդին...» 24/03/2020 15:09 ՀՀ մարզերում, հատկապես գյուղաբնակների համար, դժվար ու մռայլ ժամանակներ են։ Ըստ մեր զրուցակիցների, ինչպիսի գործունեություն էլ ձեռնարկեն, առանց պետական շոշափելի աջակցության մնում են ձեռնունայն։ Տրտնջում են աշխատասեր ու արարող մարդիկ եւ ակամայից հարց ուղղում։ -Արդյո՞ք կգա էն ժամանակը, երբ մենք մեր հայրենի հողի վրա ամուր հիմքեր կգցենք, այլոց խորհուրդներ չենք լսի ու էդ հիմքի վրա կկառուցենք բոլորիս երկիրը, ոչ թե սեւի ու սպիտակի երկիրը։ Մեր ազգային ավանդներին տեր կանգնենք, մենք չտեսնենք, գոնե մեր երեխաները տեսնեն,- մտահոգվախ են մարդիկ: -Հայաստանի գյուղերում էլ են արդեն մարդիկ մնացել վարձակալած տների հույսին, բազմազավակ երիտասարդ ծնողները իրենց երեխաներին կատվի ձագերի նման բերաններն առած տնից տուն են տեղափոխում։ Հայաստանը մենակ հո Երեւանը չի՞, էս գյուղերի ժողովրդի մասին պետությունը ի՞նչ է մտածում։ Հենա Ռուսաստան գնալու ժամանակն է, հիմա էլ վիրուսն է դեմ հելել մեզ։ Առանց խոպան ո՞նց կապրենք՝ շվարել ենք, ելք չկա, ճար չկա, վարկերի տակ ճռռում ենք, տավարի ու խոզի միսը դարձել են շան մսի գնի, ի՞նչ անի խեղճ գյուղացին։ Տեսեք գարունը բացվավ, ոչ վառելանյութ ունենք, ոչ պարարտանյութ ու տեխնիկա, փոխանակ գյուղատնտեսությունը վիճակը բարելավվեն ու խրախուսեն գյուղի մարդուն, դրել են լո-լո են կարդում։ Գյուղացին չէ՞ ձեզ որակյալ ու մաքուր սննդամթերքով ապահովողը, մաքուր ու անարատ կյանքով ապրող գյուղացու ապրուստի միջոց հայթհայթելու համար, բազմաթիվ դատողություններ անելու փոխարեն, ավելի լավ է միջոցներ ձեռնարկել հարգելի կառավարություն։ Սպասեցինք էսա երկու տարի, մեզ ու մեզ հույս տալով, բայց հույսի վերջին նշույլներն էլ են մարում, էդ վերջին հույսն էլ, որ մարեց կորած ենք...կստացվի, որ Նիկոլն էլ խաբեց ժողովրդին,-այսպիսի նույնաբովանդակ կարծիքներ են արտահայտում մարզերում։


Որոշվել է, որ մինչեւ առաջին նիստն Աշխատանքային խմբի անդամները պետք է ներկայացնեն իրենց տեսլականն ընտրական օրենսդրության բարեփոխումների մասին:


text: Ուշադրություն, այս հոդվածն աղբյուրների կարիք ունի։ Դուք կարող եք օգնել նախագծին՝ գտնելով բերված տեղեկությունների հաստատումը վստահելի աղբյուրներում եւ ավելացնելով այդ աղբյուրներին հղումները հոդվածին։ Անհիմն հղումները ենթակա են հեռացման։ Ջունոն (անգլ.՝ Juneau[ˈdʒuːnoʊ]), քաղաք է ԱՄՆ-ի հյուսիսարեւմտյան մասում՝ Ալյասկա նահանգում։ Ջունոն Ալյասկայի մայրաքաղաքը եւ վարչական կենտրոնն է։ Բնակչությունը կազմում է 30 987 մարդ (2005 թ-ի տվյալներով)։ Քաղաքը հիմնադրվել է 1881 թ-ին, ավելի հավանական է ոսկու բացահայտման հետեւանքով։ Քաղաքն անվանված է ի պատիվ հայտնի ոսկեխույզ Ջոզեֆ Ջունոյի անունով (անգլ.՝ Joseph Juneau)։ Քաղաքը հայտնի է ձկան եւ թղթի արդյունաբերություններով։ Դեպի Ջունո չկա ոչ մի ավտոմոբիլային ճանապարհ, եւ քաղաք կարելի է հասնել միայն ինքնաթիռով կամ նավով։


190 դպրոցի հետնամասից 26-ամյա երիտասարդը հրազենային վնասվածքով տեղափոխվել է հիվանդանոց | mnews Ինչպես հայտնում է Shamshyan.com-ը, հիվանդանոց է մեկնել ոստիկանության Մալաթիայի բաժնի օպերատիվ խումբը՝ բաժնի պետ Իգոր Մեսրոպյանի գլխավորությամբ: Ոստիկանները պարզել են, որ վիրավորը Հարավ-Արեւմտյան թաղամասի բնակիչ, 26-ամյա Գագիկ Ա.-ն է: Մինչ բժիշկները վիրավորին օգնություն էին ցուցաբերում, Մալաթիայի ոստիկանները պարզել են, որ նույն օրը՝ ժամը 21:30-ի սահմաններում, Հարավ-Արեւմտյան Բ2 թաղամասում գտնվող թիվ 190 դպրոցի հետնամասում, անհայտ անձը վիճաբանել է Գագիկ Ա.-ի հետ, ձեռքերով ու ոտքերով հարվածել նրա մարմնի տարբեր մասերին, ապա սուր կտրող-ծակող առարկայով հարվածել ազդրին: Նախորդ հոդվածըԳյումրու բուժկենտրոնի մեկուսացման մեջ գտնվող անձնակազմի թեստի արդյունքները բացասական են Հաջորդ հոդվածըԱստղերը հուշում են. Մարգարիտա Գրիգորյան Մոսկվայում 30-ամյա հայ տղամարդ է մահացել. նրա ծնողների մոտ կորոնավիրուս են...


Վրաստանը 2 մլրդ լարիի աջակցություն է տրամադրում տնտեսությանն ու քաղաքացիներին, նվազեցնում պետական ծախսերը 19:29 - 2/ապրիլի/2020 Վրաստանի կառավարության որոշման համաձայն 2 միլիարդ վրացական լարի (մոտ 609 միլիոն դոլար) ուղիղ աջակցություն է հատկացվելու տնտեսությանը՝ կորոնավիրուսի տարածման շրջանում բնակչության կրած վնասները մեղմելու համար։ Երկրի վարչապետ Գեորգի Գախարիայի գնահատմամբ՝ այս հատկացման նպատակը աշխատատեղերի, ինչպես նաեւ ընկերությունների եւ ընթացիկ արտադրական գործընթացների պահպանումն է։ Նա նշել է, որ սա միայն առաջին փուլն է՝ հաշվի առնելով եղած տվյալները։ Ընդ որում, վարչապետը կառավարության նիստում ընդգծել է, որ այս 2 միլիարդը չի ներառում COVID-19-ի դեմ պայքարի համար առողջապահական ոլորտին հատկացված 351 միլիոն լարին։ Գախարիան կոչ է արել պետական կառույցներին առավելագույնս արդյունավետ եւ հնարավորինս ռացիոնալ օգտագործել իրենց հիմնարկության համար ճգնաժամային բյուջեում մոբիլիզացված միջոցները։ «Իհարկե, հետագայում կքննարկենք ընթացիկ ծախսերի արմատական կրճատման հարցը, ինչը նույնպես նախատեսված է ճգնաժամային բյուջեով եւ վերաբերում է հարյուրավոր միլիոնների»,- նշել է նա։ Հիշեցնենք, որ ավելի վաղ հայտնել էինք, որ Վրաստանը որոշել է ֆինանսավորել քաղաքացիների 3 ամսվա կոմունալ ծառայությունները։


1555թ. մարտի 1-ին, 459 տարի առաջ, Նոստրադամուսը հրատարակեց իր կանխատեսումների գիրքը 1555թ. այս օրը Նոստրադամուս կեղծանվամբ հայտնի Միշել դե Նոտրդամը (Michel de Notredame) հրատարակեց իր առաջին կանխատեսումները «Միշել Նոստրադամուսի մարգարեությունները» գրքում: Կանխատեսումները գրված էին հանգավորված քառյակների տեսքով: Բացի այդ, Նոստրադամուսն իր կանխատեսումները հանգամանորեն կոդավորել է. քառյակները գրված էին չորս լեզուների խառնուրդով: Դրանցում գրեթե ոչ մի ամսաթիվ նշված չէր, պահպանված չէր ժամանակի հաջորդականությունը, եւ հենց քառյակներն էլ խառնած էին: Եվ, այնուամենայնիվ, Նոստրադամուսի արվեստը հետազոտողներին բավականին շատ հետաքրքիր եւ ճշգրիտ պատմական համընկնումներ են հանդիպում: Կանխատեսումներ կատարելու համար Նոստրադամուսը դիմում էր մոլորակային սխեմաներին: Որոշ հետազոտողներ կարծում են, որ երկնային մարմիններn ազդում են մարդկանց գործերի վրա... Բայց ժամանակակից գիտության տեսանկյունից տվյալ համոզմունքը քիչ հավանական է: Քննադատների մեծ մասի կարծիքը համընկնում է, ինչի համաձայն Նոստրադամուսի աշխատանքներն իրենցից միայն անձնական ենթադրություններ եւ բնազդային կանխատեսումներ են ներկայացնում: Նոստրադամուսին հանրաճանաչություն բերած կանխատեսումների մոտեցումը հետեւյալում է կայանում. Չլինել այնքան հստակ, որ հնարավոր լինի նկատել սխալները: Լինել խորհրդավոր եւ անորոշ: Գրել այնպես, որպեսզի ընթերցողը մտածի, թե հեղինակը ինչ-որ բան գիտի, նույնիսկ եթե դա այդպես չէ: Դա «առեղծվածային մթնոլորտn» ավելի է մեծացնում եւ մարգարեությունները դարձնում ավելի «տպավորիչ»: Կանխատեսել այնպիսի իրադարձություններ, որոնք շատ հավանական են՝ պատերազմներ, համաճարակներ, քաղաքական խարդավանքներ, բարձրաստիճան մարդկանց մահ, աղետներ: Եթե բավականաչափ կանխատեսումներ կատարել, ապա դրանցից որոշները անպայման կկատարվեն: Իսկ սեփական հեղինակությունը եւ սեփական անձի նկատմամբ հավատը բարձրացնելու համար կարելի է տեղադրել մի քանի «մարգարեական հետփաստեր»: Որոշ ժամանակ անց վստահող մարդիկ կմոռանանան, որ դուք ոչ թե կանխագուշակել եք, այլ միայն պատմությունն եք վերարտադրել: Տգետները չեն նկատի տարբերությունը: Եվ վերջում, մարգարեություններից որոշներն անհրաժեշտ է վերակենդանացնել: Պատմությունը կրկնվելու հատկություն ունի, եւ միգուցե այս անգամ ամեն ինչ հաջողվի: 01.03.2014 3837 Դիտում 11.01.2016 2559 Դիտում 17.12.2014 8891 Դիտում 17.12.2014 7177 Դիտում 16.12.2014 4093 Դիտում 31.01.2014 10078 Դիտում 29.12.2013 6429 Դիտում 24.09.2013 2648 Դիտում 24.07.2013 3878 Դիտում 14.01.2013 9013 Դիտում 09.01.2013 5016 Դիտում 01.01.2013 4701 Դիտում 31.12.2012 3138 Դիտում 30.12.2012 7383 Դիտում 21.12.2012 2571 Դիտում


Հաջորդ հոդվածԱրտակարգ դեպք` «Զվարթնոց» օդանավակայանի մոտ


Ադամանդե ոստիկանը - Վիքիպեդիա՝ ազատ հանրագիտարան անգլ.՝ Blue Streak ֆիլմ-կողոպուտ, մարտաֆիլմ, կինոկատակերգություն եւ Ընկեր ոստիկանների մասին պատմող ֆիլմ 1999 եւ նոյեմբերի 25, 1999 Դենիել Մելնիկ, Ալեն Շափիրո եւ Նիլ Մորից Մարտին Լոուրենս[...], Լյուկ Ուիլսոն[...], Փիթեր Գրին[...], Դեյվ Շափել, Օլեկ Կրուպա, Կարմեն Արգենզիանո, Օկտավիա Սպենսեր, Թամալա Ջոնս, Ուիլյամ Ֆորսայտ, Նիկոլ Արի Փարկեր, Գրեմ Բեքել, Ռիչարդ Ս. Սարաֆյան, Ջոն Հոուքս եւ J. Kenneth Campbell? 117 758 500 $ «Ադամանդե ոստիկանը» (անգլ.՝ Blue Streak) ռեժիսոր Լես Մեյֆիլդի ֆիլմերից, որի գլխավոր դերերը մարմնավորում են Մարտին Լոուրենսը, Լյուկ Ուիլսոնը, Փիթեր Գրինը, Դեյվ Շափելը, Նիկոլ Արի Փարկերը, Գրեմ Բեքելը, Ռոբերտ Միրանդան, Օլեկ Կրուպան, Սավերիո Գուերան, Ռիչարդ Ս. Սարաֆյանը։ Գողը պետք է նստի բանտում այլ ոչ թե աշխատի ոստիկանությունում։ Այս կատակերգական մարտաֆիլմը ստեղծողները համաձայն չեն այդ մտքի հետ։ Սեյֆերի եւ թաքստոցների միջից գանձեր թալանող էքսպերտ Մայլ Լոգանը բանտից ազատվելու հետո միանգամից ուղեւորվում է դեպի ոստիակնություն։ Բանտարկվելուց քիչ առաջ նա անգին ադամանդը թաքցրել էր նոր կառուցվող շենքում, որը վերածվել էր ոստիկանատան։ Եվ որպեսզի Մայլսը կարողանա ներխուժի թշնամու տարածք, նա ստիպված դառնում է օրինապահ, եւ ի հակառակումն իրեն, ճակատագրի բերումով նա ստիպված է մասնակցելու իրական հետաքննություններում։ Հաշված օրերի ընթացքում նախկին օրինախախտը դառնում է մի ամբողջ ոստիկանական ջոկատի հրամատար։ Չէ, որ գողից բացի ոչ ոք լավ չգիտե քրեական աշխարհի բոլոր նրբությունները։ Սակայն այս ամբողջ ժամանակահատվածում հանացագործ հասարակությունը շատ ուշադիր հետեւում էր ադամանդե ոստիկանի կարերիային եւ ըստ դրա էլ համապատասխան քայլեր են ձեռնարկում։ Ադամանդ գողացող Մայլզ Լոգանը (Մարտին Լոուրենս) Լոս Անջելեսում մասնակցում է 17 միլիոն դոլար արժողությամբ ադամանդի գողությանը։ Բայց հանցակիցներից մեկը՝ Դիքոնը (Փիթեր Գրին) որոշում է մենակով տիրանալ ադամանդին եւ սպանում է իր երեք հանցակից ընկերներից մեկին։ Լոգանը ադամանդի հետ միասին փախչում է Դիքոնից եւ մտնում է դիմացի նորակառույց շենքը եւ հասցնում է ադամանդը թաքցնել հովացման համար նախատեսված խողովակներից մեկում։ Բայց ինքն անձամբ չի կարողանում թաքնվել եւ ձերբակալվում է ոստիկանների կողմից։ Երկու տարի բանտում անցկացնելուց հետո Լոգանը այցելության է գնում իր նախկին ընկերուհուն՝ Ջենիսին (Թամալա Ջոնս), որը զայրացած էր Լոգանի վրա վերջինիս սուտ խոսելու պատճառով։ Լոգանը փորձում է արդարանալ, որ ինքը ոչ թե բանկի աշխատող է, այլ բանկի կողոպտիչ, բայց դա գործին չի օգնում։ Լոգանը որոշում է վերադարձնել ադամանդը, բայց անակնկալի է գալիս, երբ նորակառույց շենքի տեղում ոստիկանական նոր բաժանմունք է տեսնում։ Սակայն Լոգանը միանգամից որոշում է, թե ինչպես կարող է հասնելի իր երազած ադամանդին եւ մի քիչ անց ոստիականության շենք է մտնում որպես պիցցայի մատակարար։ Նա կարողանում է տեղի դետեկտիվներից մեկից ID քարտ գողանալ։ Այնուհետեւ Լոգանը դիմում է քեռի Լոուին (Ռիչարդ Ս. Սարաֆյան), որպեսզի վերջինս իր համար ոստիկանի կեղծ փաստաթղթեր ստեղծի։ Արդյունքում Լոգանն այս անգամ ոստիկանության շենք է վերադառնում որպես դետեկտիվ Մելոուն, որին այստեղ են գործուղել Արեւմտյան Կովինայից։ Լոգանին քիչ էր մնում տիրանալ իր ադամանդին, երբ բանտարկյալներից մեկը փախուստի է դիմում։ Արդյունքում Լոգանը բռնում է վերջինիս եւ դառնում է հայտնի ոստիկանությունում։ Նրան գործընկեր են նշանակում Կարլսոնին (Լյուկ Ուիլսոն) եւ անմիջապես ուղարկում են հանցագործություն հետաքննելու։ Ճանապարհին Մելոունը սկսում է սովորեցնել, թե ինչպես պետք է ժամանակ առ ժամանակ ավտոմեքենան քշել ամենաբարձր արագությամբ։ Հանցագործության վայրը զննելուց հետո Մելոունը նկատում է, որ անհնար է այդքան քիչ ժամանակում գողանալ մեծ քանակությամբ բավականին ծանր անվադողեր։ Կարլսոնը համաձայնվում է Մելոունի վարկածի հետ, բայց չի թողնում, որ վերջինս զննի պահեստից մի քիչ հեռու գտնվող ֆուրգոնը։ Սակայն Մելոունին նույնիսկ բանալի պետք չէր եւ վերջին իր ձեռքին եղած գործիքով կարողանում է բացել ֆուրգոնը, որտեղ եւ գտնվում էր իբրեւ թե գողացած անվադողերը։ Բայց Մելոունը չի ձերբակալում ոստիկանությանը խափած անձնավորությանը՝ Կարլոսին ասելով, որ պետք է փոքրիկ ձկներին բաց թողնել, որպեսզի կարողանանք մեծերի հետեւից ընկնել։ Ճանապարհին ոստիկանները ականատես են լինում խանութի թալանի եւ Մելոունը կրկին ստիպված է լինում գործի անցնելու։ Իրավիճակը բարդանում է, երբ պարզվում է, որ անհաջող թալան իրականացնողը իր հանցակից ընկերներից է՝ Թուլլին (Դեյվ Շափել), որն զարմանում է իր հանցակից ընկերոջը ոստիկանի դերում տեսնելով, բայց եւ այնպես պահանջում է իր ադամանդի բաժինը։ Մի քիչ անց օգնության են շտապում ոստիականները եւ Լոգանն իր ընկերոջը համոզում է հանձնել, այլապես նրան դիպուկահարները տեղում կսպանեն։ Տուլին համաձայնվում է, իսկ Լոգանը մի ուժգին հարված է տալիս վերջինիս՝ նրա ձեռքից ատրճանակը խլելով։ Ադամանդների որոնումները կրկին հաջողություն չի ունենում, քանի որ վթարի հետեւանքով հովացման խողովակներով ջուր է հոսել եւ ադամանդը քշել տարել է։ Լոգանին մնում է միայն մի բան։ Նա խաղալիքից մեքենային տեսախցիկ է ամրացնում եւ սկսում է որոնել ադամանդը։ Բայց եւս մի նոր առաջադրանքի հետեւանքով այն կիսատ է թողնում։ Այս անգամ Մելոունին հաջովում է ԿՀՎ գործակալների քթի տակից տանել թմրանյութերի մի մեծ խմբաքանակ։ Ոստիկանության բաժանմունքում թմրանյութերը տանում են իրերի պահպանման բաժին։ Մելոունն ինքն է համաձայնվում այն հասցնել նշված տեղը եւ լրացնել համապատասխան թղթերը։ Չէ, որ դա հարմար առիթ է, որպեսզի ադամանդը վերցնի այդ սենյակից։ Ադամանդը գտնելուց հետո Մայլզ Լոգանն այնքան է ոգեւորվում, որ այն գցում է թմրանյութերի փաթեթների արանքը եւ չի հասցնում այնտեղից վերցնել, քանի որ նոր ժամանած ԿՀՎ-ի գործակալների որոշմամբ թմրանյութը տեղափոխվելու է ԿՀՎ բաժանմունք։ Լոգանը, որպեսզի այդքան փնտրած գանձը նորից չկորցնի, առաջարկում է օպերացիա կազմակերպել, որի շնորհիվ հնարավոր կլինի բռնել թմրանյութերի վաճառքով զբաղվողներին։ Մելոունը հանցախմբի բռնված վարորդի հետ միասին բեռնատար մեքենայով գնում են թմրանյութերի գործարքի վայրը, որպեսզի երես առ երես հանդիպեն ավազակախմբի հետ։ Մելոունի հետ որպես կամավոր մասնակցում է նաեւ Թուլլին, որպեսզի հետագայում կարողանա ադամանդից իր հասանելիք բաժինը վերցնի։ Սակայն իրավիճակը բարդանում է նրանով, որ որտեղից որտեղ գործարքի իրականացման վայրում հայտնվում է Դիքոնը եւ Մայլզի ձեռքից վերցնում է ադամանդը։ Հանցախմբի պարագլուխը Մալզից ապացույց է ուզում, որ վերջինս ոստիական չէ եւ դրա համար ասում, որ վերջինս կրակի Դիքոնի վրա։ Մայլզը մի վայրկյան իսկ չի վարանում եւ միանգամից կրակում է Դիքոնի ոտքի վրա։ Բայց այս անգամ նրանից ուզում են, որ Դիքոնին սպանի։ Մայլզը երկար չի սպասում, քանի որ ոստիկանները նրան օգնության են հասնում։ Կրակոցների տարափ է սկսվում, իսկ Դիքոնը փորձում է ճաղոպրել։ Մայլզը ոստիկանական մեքենայով ընկնում է Դիքոնի բեռնատարի հետեւից եւ նրան հետեւելու համար հատում է անգամ Ամերիկա Մեքսիկա սահմանը։ Դիքոնի մեքենան կանգնեցնելուց հետո Մայլզը համոզում է Դիքոնին հանձնվել եւ իրեն հանձնել ադամանդը, իսկ դրա փոխարեն ինքը խոստանում է, որ վերջինիս շատ քիչ ժամանակով բանտ կնստեցնեն եւ նա Մեքսիկայի բանտում չի նստի։ Դիքոնը համաձայնվում է, իսկ Մայլզն ադամանդը վերցնելով վերջինիս ձեռնաշղթայով գամում է մեքենային եւ գնում է Կարլսոնի մոտ։ Դիքոնը սակայն որոշում է սպանել Մայլզին եւ փորձում է նրա թիկունքին կրակել, բայց Մալզը հետ է շրջվում եւ դիպուկ կրակոցով սպանում է Դիքոնին։ Ոստիկանների մոտ վերադառնալիս նա հանդիպում է իր կոլեգաներին։ Կարլոսնը Մելոունին ասում է, որ ինքը բացահայտել է, որ իրականում Մելոունը հենց Մալյզ Լոգանն է, բայց հիմա իրեն չի կարող ձերբակալել, քանի որ Մալզը գտնվում է Մեքսիկայի սահմանում։ Մայլզը հրաժեշտ է տալիս իր ընկերներին եւ ուրախ ուրախ անցնում է Մեքսիկա՝ գրպանից ադամանդը հանելով եւ ձեռքում պահելով։ Մարտին Լոուրենս Մայլզ Լոգան Լյուկ Ուիլսոն Կարլսոն Փիթեր Գրին Դիքոն Դեյվ Շափել Թուլլի Նիկոլ Արի Փարկեր Մելիսա Գրին Գրեմ Բեքել Ռիզո Ռոբերտ Միրանդա Գլենֆիդիշ Օլեկ Կրուպա Ժան Լաֆլուր Սավերիո Գուերա Բեննի Ռիչարդ Ս. Սարաֆյան քեռի Լոու Տամալա Ջոնս Ջենիս Խուլիո Օսկար Մեչոսո դետեկտիվ Դիաս Սթիվ Ռենկին ԿՀՎ-ի գործակալ Գրեյ Կարմեն Արջենցիանո Կապիտան Պենելի Ջոն Հոուքս Էդի Ֆրենկ Մեդրանո Ֆրենկ Ուիլյամ Ֆորսայթ դետեկտիվ Հարդքասլ Օկտավիա Սպենսեր Շավնա Սքոթ Սաուերս Բանտարկյալ #37 Քրիստոֆեր Ստեփլթոն K-9 ոստիկան Էդի Դոնո Պահակ #1 Տրոյ Գիլբերտ Պահակ #2 Քեննի Էնդոսո Կլերկ Գուգի Գրես սերժանտ Ռոբերտ Լասարդո կասկածյալ Բիլ Ֆերել ոստիկան վերելակում Բիլի 'Սլայ' Ուիլյամս ոստիկան վերելակում Գրեգ Մոնտգոմերի ոստիկան Ջեյսոն Կրավից մաքսայինի աշխատակից Գենրի Հայաշի ԿՀՎ-ի աշխատակից Ջեյմս Վ. Գեւին Ուղղաթիռի վարորդ Էնն Մարի Հովարդ Կին ոստիկան Բրենդոն Դե Պոլ փոքրիկ ընկեր Էմի Օբերեր վախեցած կին Էշ Վինֆիլդ դետեկտիվ Էրիկ Ռոնդել Ֆրանսուա Ջ. Քենետ Քեմփբել Փեթերսոն, ԿՀՎ Ջոել Հերտ Ջոնս Թիփսի ոստիկան Դարիլ Բրանսոն գրասենյակային աշխատող Շոն Էլաիրն Բրաուն Չիքուեթ հարգալից ոստիկան Քրիստիան Քրիստիանսեն S.W.A.T.-ի թիմակից Մայքլ Գրասո S.W.A.T.-ի թիմակից Ջոն Մաքկարտի S.W.A.T.-ի թիմակից Ջեֆ Քսանդեր ավազակ Դամիան Ֆոսթեր ավազակ Յեթա Գինսբուրգ անցորդ Դենիել Ռոջերսոն չինացի մատակարար Քրիս Կրյուգեր CHP սպա #1(տիտրերում նշված չէ) Բրիեն Ռիչ Ոստիկանության սպա (տիտրերում նշված չէ) Նիկոլաս Ռիչ K-9 սպա (տիտրերում նշված չէ) Ռոքո Սալատա շտապ օգնության մեքենայի վարորդ (տիտրերում նշված չէ) Տի Ուիլյամս վարորդ (տիտրերում նշված չէ) Ռոջեր Ուիլի գանձապահ (տիտրերում նշված չէ) Ֆիլմի MPAA վարկանիշը ի սկզբանե կոշտ R էր, բայց ֆիլմի նկարահանումներով զբաղվող ստուդիան որոշեց սցենարի վրա լրացուցիչ աշխատանք տանել, որպեսզի ֆիլմի վարկանիշը լինի PG-13։ Արդյունքում էապես փոխվեց ֆիլմի սյուժեն, հերոսները եւ երկխոսությունները։ Ֆիլմի այսպես ասած «սցենարի բժիշկը» Ջոն Օգոստն էր։ Պլաններ են եղել նկարահանելու ֆիլմի շարունակությունը, բայց դրանք այդպես էլ կյանքի չեն կոչվել։ Օպրա Ուինֆրիի շուու ժամանակ Դեյվ Շափելն ասել է, որ ֆիլմի սցենարը գրվել է հենց նկարահանումների ժամանակ։ Տեսարաններից մեկում Դեյվը պետք է հագներ կանացի շրջազգեստ եւ մարմնավորեր մարմնավաճառի։ Դեյվը կատեգորիկ կերպով հրաժարվել է նման դերից, պատճառ բերելով, որ աֆրոամերիկացի տղամարդը իրեն նման արարքներ չպետք է թույլ տա։ Girl's Best Friend - Jay-Z [04։00] Criminal Mind - Tyrese [05։05] Damn - So Plush [04։48] While You Were Gone - Քելլի Փրայս [04։26] I Put You On - Կեիթ Սվիթ [04։44] Blue Diamond - Raekwon [03։40] Get Away -TQ/Krayzie Bone [03։31] Rock Ice - Hot Boys [04։51] Na Na Be Like - Foxy Brown [03։38] Gimme The Money - Rehab\t[03։37] Da Freak - Da Shortiez [04։08] Please Don't Forget About Me - Ռաֆ Էնդզ [04։06] All Eyes On Me - Strings [04։04] Playboy Like Me - Playa [03։36] ↑ 1,0 1,1 1,2 http://www.imdb.com/title/tt0181316/ ↑ 2,0 2,1 http://www.metacritic.com/movie/blue-streak ↑ 4,0 4,1 4,2 4,3 http://stopklatka.pl/film/diamentowa-afera ↑ 5,0 5,1 5,2 5,3 http://www.allocine.fr/film/fichefilm_gen_cfilm=21332.html ↑ 6,0 6,1 6,2 6,3 6,4 6,5 6,6 6,7 6,8 6,9 http://www.imdb.com/title/tt0181316/fullcredits ↑ 8,0 8,1 http://www.adorocinema.com/filmes/filme-21332/ ↑ 9,0 9,1 9,2 http://www.filmaffinity.com/es/film743340.html ↑ 10,0 10,1 10,2 «IMDb; Ադամանդե ոստիկանը (2004); Մանրունքներ»։ Վերցված է 2013 Մարտի 5 Ադամանդե ոստիկանը(անգլ.) ֆիլմը Internet Movie Database կայքում «Ադամանդե ոստիկանը»(ռուս.) ֆիլմը ԿինոՊոիսկ կայքում։ Ստացված է «https://hy.wikipedia.org/w/index.php?title=Ադամանդե_ոստիկանը&oldid=7721206» էջից Այս էջը վերջին անգամ փոփոխվել է 2 Մարտի 2021-ի ժամը 13:14-ին:


text: System of a Down (SOAD), հայ-ամերիկյան ռոք խումբ՝ ձեւավորված 1992 թվականին Լոս Անջելեսում Սերժ Թանկյանի եւ Դարոն Մալաքյանի կողմից Soil անունով։ Ժամանակակից անվանումը ձեռք է բերել 1995 թվականին։ Խմբի բոլոր անդամները հայկական ծագում ունեն։ 1998 թվականից մինչեւ 2005 թվականն ընկած ժամանակահատվածում խումբը հինգ ստուդիական ձայնասկավառակ է թողարկել, որոնցից յուրաքանչյուրը դարձել է պլատինե (առավել հաջողակը դարձել է Toxicity-ին՝ մուլտիպլատինե), ընդհանուր 12 միլիոն օրինակ թողարկման ծավալով։ 2006 թվականին System of a Down խմբի անդամները ժամանակավորապես որոշեցին դադարեցնել համատեղ գործունեությունը եւ զբաղվել անհատական նախագծերով։ 2010 թվականի նոյեմբերի 29-ին խումբը հայտարարեց միավորվելու եւ 2011 թվականին եվրոպական շրջագայություն անցկացնելու մասին։ Սկզբնապես խումբը պետք է կոչվեր «Victims of the Down»՝ ըստ Դարոն Մալաքյանի գրած բանաստեղծության։ Խմբի անդամների ընդհանուր քննարկման ժամանակ որոշվեց «victims» բառը փոխարինել առավել ընդհանուր «system» բառով։ Փոփոխության պատճառ դարձավ նաեւ Շավո Օդաջյանի՝ երաժշտական խանութներում Slayer-ին ավելի մոտեցնելու ցանկությունը։ Պատմություն Արվեստի սկիզբ, առաջին ալբոմ 1992 թվականին մենակատար Թանկյանը (վոկալ, ստեղնաշարային գործիքներ) եւ մենակատար-կիթառահար Մալաքյանը (վոկալ, կիթառ) հիմնադրեցին Soil խումբը, ուր հրավիրեցին Դոմինգո Լարենյոյին (հարվածային գործիքներ) եւ Դեյվ Հակոբյանին (բաս կիթառ)։ Խումբը, իր ակտիվում ունենալով միայն մեկ համերգ եւ մեկ ջեմ-սեյշն, կազմալուծվեց նոր հրավիրված մասնակիցների պատճառով, որոնք որոշեցին հեռանալ նրանից։ 1995 թվականին Թանկյանը եւ Մալաքյանը ձեւավորեցին System of a Down խումբը, ուր հրավիրեցին Շավո Օդաջյանին եւ Էնդի Խաչատրյանին, որոնք հաճախում էին Հոլիվուդի նույն հայկական մասնավոր դպրոցը եւ որոնց երկու երաժիշտներին էլ լավ ծանոթ էին։ Սկզբում Օդաջյանը պետք է դառնար խմբի ղեկավարը, սակայն արդյունքում սկսեց բաս կիթառ նվագել։ 1994-1997 թվականներին SOAD-ը թողարկեց իր երգերի ձայնագրությունների չորս դեմո-ժապավենները։ 1997 թվականի կեսերին խումբը լքեց Խաչատրյանը, ինչից հետո նա դարձավ The Apex Theory խմբի հիմնադիրներից մեկը։ Խումբը լքելու պատճառ հանդիսացավ ձեռքի վնասվածքը, որը թույլ չտվեց շարունակել հարվածային գործիքներ նվագողի կարիերան (այլ աղբյուրների համաձայն՝ Անդրանիկը հեռացել է առաջացած տարաձայնությունների պատճառով)։ Խաչատրյանին փոխարինեց Ջոն Դոլմայանը։ 1997 թվականին ձայնասկավառակ թողարկելու նպատակով երաժիշտները պայմանագիր կնքեցին հանրահայտ երաժշտական պրոդյուսեր Ռիք Ռուբինի հետ, ինչից հետո սկսեցին ձայնագրել իրենց առաջին System of a Down ձայնասկավառակը։ Վերջինս թողարկվեց 1998 թվականի հունիսի 30-ին եւ հինգ տարվա ընթացքում վաճառվեց գրեթե միլիոն օրինակով։ Այս սկավառակին բնորոշ է նյու-մետալ ոճը։ «Spiders» եւ «Sugar» սինգլները դարձան ամենահաջողվածները սկավառակից եւ համապատասխանաբար 25-րդ եւ 28-րդ հորիզոնականները զբաղեցրին Hot Mainstream Rock Tracks հիթ շքերթում։ System of a Down ձայնասկավառակը ներկայացվում է Slayer եւ Metallica համերգների ժամանակ, որտեղ System of a Down-ը հանդես էր գալիս որպես համերգի սկզբում նվագող խումբ, ինչպես նաեւ Ozzfest փառատոնի ժամանակ։ Փառատոնի ավարտից հետո խումբը մասնակցել է մի շարք միջոցառումների Fear Factory-ի, Incubus-ի հետ եւ 2000 թվականին եղել է SnoCore Tour-ի հեդլայներ Puya-ի, Mr. Bungle-ի եւ The Cat-ի հետ միասին։ Մեկ տարի առաջ նրանք պետք է հանդես գային Family Values Tour-ի շրջանակներում, սակայն Ֆրեդ Դյորսթը նրանց հանեց ցանկից, ինչի համար ավելի ուշ զղջաց։ 1998 թվականին խումբը Ma$e-ի, Դիդիի եւ Lil' Kim-ի հետ միասին ձայնագրեց «Will They Die 4 You» երգը, որը մտավ Chef Aid: The South Park Album սկավառակի կազմի մեջ։ 2000 թվականին SOAD-ը ստեղծեց Snowblind երգի քավեր տարբերակը՝ Black Sabbath խմբի «Nativity in Black II» տրիբյուտ-ալբոմի համար, եւ Wu-Tang Clan հիթ հոփ խմբի հետ միասին՝ Shame On A Nigga երգը, որը մտավ Loud Rocks սկավառակի կազմի մեջ, որի ձայնագրությանը մասնակցում էին եւ այլ ռոք ու հիփ-հոփ խմբեր։ Toxicity եւ Steal This Album! 2001 թվականի սեպտեմբերի 3-ին պլանավորված էր անվճար համերգ Հոլիվուդում Toxicity նոր ձայնասկավառակի թողարկման կապակցությամբ։ Խմբի ելույթը պետք է տեղի ունենար 3500 մարդու համար նախատեսված ավտոկայանատեղիում, սակայն, ըստ որոշ գնահատականների, համերգին ներկա էր 7-10 հազար հանդիսական։ Անվտանգությունը պահպանելու նպատակով System of a Down-ի համերգը չեղյալ հայտարարվեց երաժիշտների՝ բեմ դուրս գալուց առաջ։ Հանդիսատեսը սպասում էր համերգի սկզբին մեկ ժամից ավել, որից հետո դեբոշ սկսվեց. նրանք սկսեցին վերացնել համերգային սարքավորումները, քարեր նետել ոստիկանների վրա, կոտրել պատուհանները։ Անկարգությունները շարունակվում էին գրեթե վեց ժամ, որոնց ընթացքում խմբի վեց երկրպագուներ ձերբակալվեցին։ Հաջորդ օրը կայացավ ձայնասկավառակի պաշտոնական թողարկումը։ Իր ոճով Toxicity-ն շատ քիչ էր տարբերվում առաջին ձայնասկավառակից։ Այս սկավառակը մուլտիպլատինե կարգավիճակ ստացավ եւ շատ առումներով հենց նրա շնորհիվ System of a Down-ը հայտնի դարձավ ողջ աշխարհով։ Ձայնասկավառակը առաջինն էր ԱՄՆ-ի եւ Կանադայի չարթերում, իսկ ողջ աշխարհում այն վաճառվեց գրեթե 6 միլիոն օրինակով։ Հեղինակավոր ամերիկյան հրատարակությունները դրական արձագանքեցին սկավառակին։ Այսպես, «Time» ամսագիրը նշեց, որ խումբը «բոլորից բարձր ու գեղեցիկ էր բղավում»։ Իրենց խոսքերով. «Spin» ամսագիրը գրում էր, որ «Toxicity-ն ամենապատվաբեր սկավառակն է նյու մետալ ձայնասկավառակների մեջ, այն արդիականության հնչողությունն է»։ Ձայնասկավառակի ստեղծման ընթացքում ձայնագրված, սակայն ձայնասկավառակում չհայտնված երգերը վատ որակով գողացվել էին եւ տեղադրվել Համացանցում, ինչի հետ կապված խումբը ստիպված եղավ կարճ ժամանակաընթացքում ձայնագրել եւ թողարկել նոր ձայնասկավառակ, որը անվանեցին Steal This Album! (): Սկավառակը բաղկացած էր գողացված երգերի եւ մի քանի նոր ստեղծագործությունների որակյալ տարբերակներից։ Այդ սկավառակը թողարկվեց 2002 թվականի նոյեմբերի 26-ին։ Մայքլ Մուրի հետ համագործակցության արդյունքում թողարկվեց Boom! տեսահոլովակը, որը ձեւավորվեց հակապատերազմական քարոզչության ոճով։ Մասնավորապես, տեսահոլովակը ուղղվեց ընդդեմ Իրաքի պատերազմի եւ դրվագներ էր պարունակում բազում հանրահավաքներից, որոնք տեղի էին ունեցել 2003 թվականի փետրվարի 15-ին աշխարհի ավելի քան 600 քաղաքներում։ Ընդհանուր առմամբ մասնակցում էին գրեթե տասը միլիոն մարդիկ, իսկ System of a Down-ը միացավ Լոս Անջելեսում կայացած 60 հազար հոգուց բաղկացած երթին։ Mezmerize եւ Hypnotize 2004 թվականից մինչեւ 2005 թվականը ընկած ժամանակահատվածում System of a Down-ը գրեթե համերգներ չէր ունենում՝ զբաղվելով նոր ստեղծագործություններ գրելով։ Այդ ընթացքում խումբը թողարկեց 23 նոր երգեր՝ հրապարակված երկու նոր ձայնասկավառակներում, որ մի ամբողջություն էին ձեւավորում թե՛ երաժշտական, թե՛ բովանդակային առումով։ Ձայնասկավառակները թողարկվեցին կես տարվա տարբերությամբ։ Առաջին սկավառակը՝ Mezmerize-ը, թողարկվեց մայիսի 17-ին, իսկ երկրորդը՝ Hypnotize-ը, 2005 թվականի նոյեմբերի 22-ին։ Երաժիշտների խոսքերով՝ նրանք առանձնացրել էին այդ սկավառակները, որպեսզի ունկնդիրներին հնարավորություն տային ծանոթանալ իրենց երգերի առաջին մասին երկրորդ կեսի թողարկումից առաջ։ Mezmerize-ը ԱՄՆ-ի, Կանադայի եւ Ավստրալիայի չարթերի առաջին հորիզոնականը զբաղեցրեց։ Ողջ աշխարհում վաճառվեց ավելի քան 800 000 օրինակ։ Երկու ձայնասկավառակներն էլ դարձան պլատինե եւ բարձրացան Բիլբորդ չարթի առաջին հորիզոնական մեկ օրացուցային տարվա ընթացքում։ System of a Down-ը դարձավ առաջինը, ում հաջողվեց անել դա The Beatles-ից հետո։ Նույն թվականին խումբը ստացավ MTV Europe Music Awards-ի մրցանակը «Լավագույն այլընտրանքային նախագիծ» անվանակարգում, իսկ 2006 թվականին System of a Down-ը արժանացավ «Գրեմի» մրցանակին լավագույն հարդ-ռոք կատարման համար («B.Y.O.B.» երգի համար)։ Արձակուրդ եւ վերամիավորում 2006 թվականի մայիսին խումբը հայտարարեց իր արվեստում դադարի մասին։ Շավո Օդաջյանը «Guitar» ամսագրին տված հարցազրույցում ասաց, որ արձակուրդը կտեւի ամենաքիչը երեք տարի։ Քրիս Հարիսի հետ հարցազրույցում (MTV News) Դարոն Մալաքյանը ասում էր, որ խումբը չի կազմալուծվում, որովհետեւ եթե իսկապես այդպես լիներ, ապա 2006 թվականին Ozzfest-ում կայացած համերգը չէր լինի։ «Մենք չենք պատրաստվում երկարատեւ արձակուրդի մեկնել եւ անհատական նախագծեր իրականացնել, - շարունակում Դարոնը, - մենք System-ում ենք ավելի քան 10 տարի, եւ, ինձ թվում է, հիանալի է լքել խումբը որոշ ժամանակով եւ ավելի ուշ վերադառնալ»։ 2006 թվականին երաժիշտները մասնակցեցին Կառլ Կարապետյանի «Ճչացողները» («Screamers») ֆիլմում, որը պատմում է հայերի ցեղասպանության մասին։ Հաջորդ տարի Սերժ Թանկյանը թողարկեց իր առաջին անհատական ձայնասկավառակը՝ Elect The Dead-ը, որը զբաղեցրեց չորրորդ հորիզոնականը Billboard 200-ում, Դարոն Մալաքյանը եւ Ջոն Դոլմայանը ստեղծեցին սեփական Scars on Broadway խումբը (նաեւ հայտնի են որպես «Scars» կամ, կրճատված՝ «SOB»), իսկ Շավո Օդաջյանը Wu-Tang Clan-ի հետ միասին հիմնեցին Achozen հիփ հոփ նախագիծը։ SOB-ի առաջին ելույթը կայացավ ապրիլի 11-ին Լոս Անջելեսի «Whisky a Go Go» բեմում, իսկ 2008 թվականի հուլիսի 29-ին նրանք թողարկեցին իրենց առաջին համանուն սկավառակը, որը 17-րդ հորիզոնականը զբաղեցրեց Billboard 200-ում։ Achozen խումբը, իր հերթին, ձայնագրեց The Album ձայնասկավառակը, որի թողարկումը չկայացավ։ 2009 թվականի հոկտեմբերի 31-ին՝ Հելոուինի ժամանակ, Օդաջյանը The Roxy ակումբում կազմակերպեց «Shavo’s Halloween party» անվճար համերգը, որտեղ միեւնույն բեմի վրա հանդես եկան SOAD-ի երկու այլ անդամներ եւս՝ Դարոնը եւ Ջոնը։ Նրանք նվագեցին երեք երգ, այդ թվում՝ «Suite-Pee»-ը (SOAD) եւ «They Say»-ը (SOB): 2010 թվականի մարտի 30-ին Սերժ Թանկյանը հայտարարեց իր երկրորդ անհատական ձայնասկավառակի՝ Imperfect Harmonies-ի մասին, իսկ սեպտեմբերի 21-ին կայացավ սկավառակի թողարկումը։ Գրեթե երեք շաբաթ անց ձայնասկավառակը երրորդ տեղը զբաղեցրեց Billboard-ի հարդ ռոք ձայնասկավառակների չարթում։ Ավելի վաղ՝ 2010 թվականի հունվարի սկզբին, Շավո Օդաջյանը իր միկրոբլոգում գրեց. «Տղաներ, դուք պատրա՞ստ եք System-ին»։ Դա կարող էր նշանակել վերադարձ, սակայն ավելի ուշ, երբ բլոգերի աղմուկը հասավ ԶԼՄ-ներ, երաժիշտը նոր հաղորդագրությամբ հանդես եկավ Թվիթերում՝ հայտարարելով, որ դեռեւս չի մտնում խմբի ծրագրերի մեջ։ Սերժ Թանկյանը եւս հերքեց այդ շշուկները։ Սակայն այդ տարվա նոյեմբերի 29-ին՝ հինգ տարվա ընդմիջումից հետո, խումբը հայտարարեց իր վերամիավորման մասին։ Խմբի պաշտոնական կայքում հաղորդագրություն հրապարակվեց։ Մենք ցանկանում ենք ձեզ շնորհակալություն հայտնել ոչ միայն System of a Down-ին, այլ նաեւ մեր բոլոր անհատական աշխատանքների աջակցություն ցուցաբերելու համար։ Մենք չունենք հեռու գնացող ծրագրեր։ Մենք պարզապես կնվագենք այս շոուն, քանի որ կրկին ցանկանում ենք միասին բեմ դուրս գալ,եւ քանի որ այդ եք ցանկանում դուք։ Շուտով հայտնի դարձավ, որ խումբը պատրաստվում է 2011 թվականին մեկնել եվրոպական շրջագայության, որի ընթացքում հանդես եկավ խոշոր ռոք փառատոնների ժամանակ, ինչպիսիք էին «Rock am Ring»-ը, «Greenfield»-ը, «Download»-ը, «Novarock»-ը եւ «Metaltown»-ը։ Բացի այդ՝ System of a Down-ը ծրագրում էր համերգներ ունենալ Իտալիայում, Գերմանիայում, Շվեյցարիայում, Ֆրանսիայում, Մեծ Բրիտանիայում, Ավստրիայում, Շվեդիայում եւ Ֆինլանդիայում։ 2015 թվականի ապրիլի 23-ին խումբը «Wake up the souls» շրջագայության շրջանակներում (նվիրված Հայոց ցեղասպանության 100 ամյակին) այցելեց Երեւան եւ անվճար համերգ տվեց Հանրապետության հրապարակում։ Ոճ, ազդեցություն, քննադատություն System of a Down խմբի անդամները սկզբնապես կատարել են նյու մետալ ոճի երաժշտություն, չնայած այժմ նրանց երաժշտությունը որոշակի ոճ չունի։ Նրանց ոճը կոչում են այլընտրանքային մետալ, ալտերնատիվ ռոք, արտ ռոք, էքսպերիմենտալ ռոք, հարդ ռոք, հեւի մետալ, նու մետալ, պրոգրեսիվ մետալ եւ պրոգրեսիվ ռոք։ Ֆիլիպ Միրոնովի՝ «Black Square» ամսագրի լրագրողի կարծիքով «System of a Down»-ը բնորոշվում է ծանր եւ պինդ հնչեղությամբ, որը հեռու չէ նաեւ սիմֆոնիկ դրամատիզմից։ SOAD-ին բնորոշ է նաեւ կոնտրաստային վոկալը։ Սերժ Թանկյանի հզոր ձայնը սովորաբար ուղեկցվում է բարձր, արագ եւ ագրեսիվ կիթառային թրեշ մետալ ոճի ռիֆերով։ «Երբեմն ես երգում եմ իբրեւ օպերային երգիչ, երբեմն կոկորդային ձայնով, երբեմն՝ ինչպես միշտ, - ասում է Սերժ Թանկյանը, - դա բնական է ստացվում, ինձ ոգեշնչում է երաժշտությունը, իսկ ես պարզապես պատասխանում եմ»։ Նրանց երաժշտության մեջ նաեւ հանդիպում են հայկական մոտիվներ։ Խմբի մեկ այլ առանձնահատկությունը քննադատական տեքստերն են, որ քաղաքականության հարցեր են վեր հանում։ Նրանց քննադատությունը առաջին հերթին ուղղված է ԱՄՆ-ի քաղաքականությանը։ Դրա հետեւանքով Սերժ Թանկյանը կարծում է, որ խմբին հետեւում է ԿՀՎ-ն։ Ինչպես նաեւ մի շարք երգերում SOAD-ը ունկնդիրների ուշադրությունն է գրավում դեպի հայերի ցեղասպանություն («P.L.U.C.K.» («Քաղաքականորեն ստող անարժան վախկոտ մարդասպաններ»), «X» եւ «Holy Mountains»)։ Խմբի համար ավանդույթ է դարձել բարեգործական համերգներ կազմակերպելը՝ նվիրված ցեղասպանության հարցին, որոնց ժամանակ հանդիսատեսին ցուցադրում են նյութեր՝ պատմող այդ թվականների մասին։ System of a Down: Right Here in Hollywood 2006 թվականի ապրիլի 30-ին «Independent Music Press» խոշոր բրիտանական հրատակչությունը հրապարակեց «System of a Down: Right Here in Hollywood» () առաջին գիրքը՝ նվիրված խմբի արվեստին։ Գրքի հեղինակը հանրահայտ անգլիացի լրագրող Բեն Մայերսն է։ Իր խոսքերով՝ նա SOAD-ի մեծ երկրպագու է դեռ այն ժամանակներից, երբ առաջին անգամ հարցազրույց է վարել խմբի անդամների հետ 1999 թվականի եվրոպական շրջագայության ժամանակ։ Գիրքը ոչ միայն խմբի կենսագրական տվյալներն է պարունակում, այլեւ խմբի անդամների հետ անցկացված բացառիկ հարցազրույցներ են ընդգրկված։ «Որպես գիրք գրել, հարկավոր է ծախսել ամիս հարցազրույցներ, հարցումներ, դիտարկումներ անցկացնելու համար, - պատմում է Բեն Մայերսը։ - Ինձ հետաքրքիր են այն խմբերը, որոնք ինչ-որ նշանակալի բան են անում, եւ, իհարկե, վատ չէ, երբ դրա օգնությամբ նաեւ հայտնի են... Ես գիրք եմ գրել System of a Down-ի մասին, որոնց համարում եմ մեր օրերի քաղաքականապես տրամադրված ամենակարեւոր խումբը։ Իրենց երաժշտությունը Ջորջ Բուշի նախագահության ժամանակների ամերիկյան կյանքի հետաքրքրագույն սաունդթրեք է»։ Կազմը Սերժ Թանկյան, վոկալ, կիթառ, ստեղնաշարային գործիքներ։ Ծնվել է 1967 թվականին օգոստոսի 27-ին Բեյրութում եւ այնտեղ անցկացրել մանկությունը։ 8 տարեկանում ընտանիքի հետ միասին մեկնել է Լոս Անջելես, որտեղ սկսել է հաճախել հայկական դպրոց՝ «Rose and Alex Pilibos Armenian School»։ Շավարշ (Շավո) Օդաջյան, բաս-կիթառ, բեք-վոկալ։ Ծնվել է 1974 թվականի ապրիլի 22 թվականին Երեւանում։ Վաղ հասակում մեկնել է Իտալիա, իսկ հետո Լոս Անջելես։ Հաճախել է նույն այն դպրոցը, որտեղ սովորում էր Սերժը։ Դարոն Մալաքյան - կիթառ, բեք-վոկալ, վոկալ։ Ծնվել է Գլենդելում, 1975 թվականի հուլիսի 18-ին։ Սովորել է «Rose and Alex Pilibos Armenian School» դպրոցում։ Ջոն Դոլմայան - հարվածային գործիքներ։ Ծնվել է Բեյրութում 1975 թվականի հուլիսի 15-ին։ 5 տարեկանում, երբ Լիբանանում քաղաքացիական պատերազմ էր, ընտանիքի հետ տեղափոխվեցին Տորոնտո, իսկ հետո Լոս Անջելես։ SOAD-ի մյուս անդամների հետ ծանոթացել է «ծանր մետալ» խմբի համերգի ժամանակ։ 1997 թվականին խմբում փոխարինեց Էնդի Խաչատուրյանին։ Նախկին անդամներ Անդրանիկ «Էնդի» Խաչատրյան, հարվածային գործիքներ նվագող։ Ծնվել է Թեհրանում 1975 թվականի հունվարի 25-ին։ 1979 թվականի Իրանական հեղափոխությունից հետո ընտանիքի հետ արտագաղթել է Լոս Անջելես, որտեղ ծանոթացել է System of a Down խմբի մյուս անդամների հետ։ 1997 թվականին լքել է խումբը (ըստ մի տեղեկատվության՝ ձեռքի վնասվածքի պատճառով, մյուսի համաձայն՝ խմբի այլ անդամների հետ համաձայնության չգալու պատճառով)։ Եղել է The Apex Theory, Mt. Helium, ավելի ուշ՝ Ontronik խմբերի անդամ։ Ժամանակային սանդղակ Սկավառակագրություն եւ տեսահոլովակներ Ստուդիական սկավառակներ 1998: System of a Down 2001: Toxicity 2005: Mezmerize 2005: Hypnotize Դեմո ձայնագրություններ 1995: Demo Tape 1 1996: Demo Tape 2 1997: Demo Tape 3 1998: Demo Tape 4 2002: Toxicity II Սինգլներ 1999: Sugar 2000: Spiders 2001: Johnny 2001: Chop Suey! 2001: Toxicity 2002: Aerials 2005: B.Y.O.B. 2005: Question! 2005: Hypnotize 2006: Lonely Day Հավաքածուներում 1998: Chef Aid: The South Park Album Սոլո նախագծեր 2003: Serart Սերժ Թանկյանի եւ Արտո Թունջբոյաջյանի ձայնասկավառակը 2007: Elect the Dead 2010: Imperfect Harmonies 2012: Harakiri 2013: Orca 2013: Jazz-Iz-Christ Սերժ Թանկյանի սոլո ձայնասկավառակներ 2008: Scars on Broadway Դարոն Մալաքյանի եւ Ջոն Դոլմայանի նույնանուն նախագծի ձայնասկավառակ Տեսահոլովակներ 1998: War? 1998: Sugar 1999: Spiders 2001: Chop Suey! 2002: Toxicity 2002: Aerials 2003: Boom! 2005: B.Y.O.B. 2005: Question! 2005: Hypnotize 2006: Lonely Day Մրցանակներ եւ առաջադրումներ Ծանոթագրություններ Գրականություն Արտաքին հղումներ Սիսթեմ Օֆը Դաունը Էյ Վի Փրոդաքշն կայքում SOAD-ի պաշտոնական վեբկայքը SOAD-ի պաշտոնական էջը Թվիթերում Խումբը Last.fm կայքում Խմբի պաշտոնական էջը Ֆեյսբուքում Հայկական մետալ խմբեր Ամերիկահայ ռոք երաժիշտներ «Գրեմմի» մրցանակի դափնեկիրներ 1994 հիմնադրված երաժշտական խմբեր


Փաստաթղթեր ՀՀ նախագահի հրամանագրերը Ս. Հ. ԽԱՉԱՏՐՅԱՆԻՆ ՄԱՐՏԱԿԱՆ ԾԱՌԱՅՈՒԹՅԱՆ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հայրենիքի սահմանները պաշտպանելիս ցուցաբերած խիզախության, կյանքին սպառնացող վտանգի պայմաններում ծառայողական պարտքը անձնազոհաբար կատարելու համար թիվ N զորամասի զինծառայող, կրտսեր սերժանտ Սեւակ Հովհաննեսի ԽԱՉԱՏՐՅԱՆԻՆ հետմահու պարգեւատրել Մարտական ծառայության մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Հունվարի 23 Երեւան ՆՀ-172-Ա


Ինչո՞ւ չենք կարողանում պատժել մեր սահմանը հատած մի քանի հարյուր թշնամու. սրան պետք է պատասխանի նաեւ մեր ռազմավարական գործընկերը. Ուրիխանյան. ՏԵՍԱՆՅՈՒԹ — Echo.am Ինչո՞ւ չենք կարողանում պատժել մեր սահմանը հատած մի քանի հարյուր թշնամու. սրան պետք է պատասխանի նաեւ մեր ռազմավարական գործընկերը. Ուրիխանյան. ՏԵՍԱՆՅՈՒԹ 9 հունիսի 13:56


Լաս Պալմասի եւ Լեգանեսի հանդիպման կանխատեսումը Իսպանիայի Լա Լիգա 2-ում - ❤1xBet Հայաստան❤ Լաս Պալմասի եւ Լեգանեսի հանդիպման կանխատեսումը Իսպանիայի Լա Լիգա 2-ում 28 Մարտի, 2022 Category: Կանխատեսումներ սպորտի համարAuthor: 1xBetManager Լեգանեսը “Էստադիո դե Գրան Կանարիա”-ում հյուր կլինի երկուշաբթի օրը Լա Լիգա 2-ի խաղում ուդ Լաս Պալմասի թիմի հետ: Լաս Պալմաս-Լեգանես խաղի բոլոր կանխատեսումները, օգտագործողների հարցման արդյունքները եւ վիճակագրությունը ներկայացված են 1xbet v armenii գումարած խաղի վերջին odds-ը: Ուդ Լաս Պալմաս Թիմերի նորություններ: UD Las Palmas Նորություններ թիմերի: Leganes Լաս Պալմասը ձգտելու է նոր հաղթանակի Լա Լիգայի 2-րդ խաղում Մադրիդի “Ռեալի” նկատմամբ 0:1 հաշվով հաղթանակից հետո: Այս խաղում ուդ Լաս Պալմասն ուներ 53 տոկոս գնդակ եւ 12 հարված էր հասցրել դարպասին, որից 6-ը ՝ նպատակին ։ Ուդ Լաս Պալմասի համար նա խփել է Արմանդո Սադիկին (61′): Ռեալ Վալյադոլիդը 13 հարված է հասցրել դարպասին, որոնցից 2-ը ՝ նպատակին ։ Գարսիա Պիմենտայի “ուդ Լաս Պալմասը” նախորդ վեց հանդիպումներում կարողացել է խփել 5 անգամ: Այդ ընթացքում բաց թողնված գնդակների քանակը 9 է ։ Նախորդ տուրում” Լեգանեսը “Լա Լիգա 2-ի”Սպորտինգ Խիխոնի” հետ խաղում ոչ ոքի էր խաղացել ՝ 1:1: Այդ խաղում “Լեգանեսը” ուներ 68 տոկոս գնդակ եւ 15 հարված հասցրեց դարպասին, որից 3-ը ՝ նպատակին ։ “Լեգանեսի” կազմում խփել է Ռուբեն Պարդոն (52′): Սպորտինգ դե Գիխոնը 11 հարված է հասցրել դարպասին, որոնցից 3-ը հայտնվել են թիրախում ։ “Սպորտինգ Խիխոնի” կազմում խփել է Խոսե Լուիս Ռոդրիգեսը (38′): Վերջին 6 խաղերում “Լեգանեսը” խփել է 10 գնդակ ։ Այդ հանդիպումներից յուրաքանչյուրում “Լեգանեսին” հաջողվում էր գոլ խփել ։ Այդ ընթացքում մրցակիցները խփեցին 5 գնդակ։ Տեսնենք, արդյոք այդ միտումը կպահպանվի հաջորդ խաղում։ Այս խաղից առաջ “Լեգանեսը” չհաղթեց առաջնության նախորդ երեք արտագնա խաղերում: 26/04/2017-ից սկսած թիմերի վերջին հանդիպումների վերլուծությունը ցույց է տալիս, որ “ուդ Լաս Պալմասը” հաղթել է այդ հանդիպումներից 1 — ին, իսկ “Լեգանեսը” ՝ 4-րդ, Ընդ որում ՝ ոչ ոքին եղել է 1: Այդ խաղերում գրանցվել է 14 գոլ, որոնցից 3 — ը ՝ “Լաս Պալմաս” եւ 11-ը ՝ “Լեգանես” ։ Այսպիսով, մեկ խաղում խփած գոլերի միջին ցուցանիշը կազմում է 2,33 ։ Լիգայի նախորդ հանդիպումը Այդ թիմերի մասնակցությամբ տեղի էր ունեցել 28/11/2021 Լա Լիգայի 2-րդ խաղային օրվա խաղում, որն ավարտվել էր 4-1 UD Las Palmas հաշվով: Այդ օրը “Լեգանեսը” գնդակին տիրել էր ժամանակի 40 տոկոսը եւ 11 հարված էր հասցրել դարպասին, որոնցից 4-ը հայտնվել էին թիրախում ։ Գոլերը խփել են Բորխա Գարսեսը (44′), Լազար Ռանջելովիչը (68′) եւ Սաբին Մերինոն (89′): Լաս Պալմասի ուդ-ն 10 հարված է հասցրել դարպասին, որոնցից 3-ը դիպել են նպատակին ։ Սերխի Կարդոնան (30′ սեփական գոլ) եւ Խոնաթան Վիերան (85′) գոլեր խփեցին: Մրցավար ՝ Ռուբեն Ավալոս Բարերա: Enzo Loyodis (ուսի վնասվածք) եւ Peginho (pubit) հասանելի չեն Boss UD Las Palmas Garcia Pimients. “Լեգանեսի” մենեջեր Մեհդի Նաֆտին այժմ ստիպված է բավարարվել թիմի կազմի կրճատմամբ ։ Լուիս Պերեա (ծանրաշարժություն), Բրունո Գոնսալես (մենիսկի վնասվածք), Սերխի Պալենսիա (ծնկի խնդիրներ) եւ Ֆեդե Վիկո (խաչաձեւ կապանների պատռվածք). ահա Անուններ, որոնք չեն հայտնվի թիմի ցուցակում: Սեյդուբա Սիսեն որակազրկման պատճառով չի կարողանա խաղալ այդ խաղում։ Եթե ամեն ինչ հաշվի առնենք, “Լեգանեսը” պետք է շատ ջանքեր գործադրի “Լաս Պալմասի” դարպասը գրավելու համար, որը պետք է առնվազն մեկ գոլ խփի ։ Այդ պատճառով մենք լավ պայքար ենք կանխատեսում “ուդ Լաս Պալմասի” հաղթանակի դեմ ՝ 1:0 հաշվով:


text: Մայիսի 15, տարվա 135-րդ (նահանջ տարիներին՝ 136-րդ) օրն է։ Տարվա ավարտին մնում է 230 օր։ Դեպքեր 1811 - Պարագվայը հռչակեց իր անկախությունը Իսպանիայից 1904 - ռուսական «Ամուր» ականակիր նավը խորտակեց ճապոնական «Խացուսե» եւ «Յասիմա» հածանավերը 1905 - հիմնվեց ամերիկյան Լաս Վեգաս քաղաքը 1919 - Հույն-թուրքական պատերազմների ժամանակ հունական զորքերը ազատագրեցին Զմյուռնիա քաղաքը 1928 - «Խենթ ինքնաթիռ» մուլտֆիլմում առաջին անգամ հանդես եկավ սիրված մուլտհերոս Միկի Մաուսի կերպարը 1935 - շահագործման հանձնվեց Մոսկվայի մետրոպոլիտենը, որն ունի մոտ 300 կմ երկարություն 1940 - ստեղծվեց ՄաքԴոնալդս ընկերությունը 2005 - հայտնաբերվեց Պլուտոնի արբանյակ Նիկտան Ծնունդներ 1567 - Կլաուդիո Մոնտեվերդի, իտալացի նշանավոր երգահան, վիոլահար եւ երգիչ 1848 - Վիկտոր Վասնեցով, ռուս նկարիչ 1859 - Պյեռ Կյուրի, ֆրանսիացի ֆիզիկոս, Ֆրանսիայի ԳԱ անդամ (1905) 1904 - Արման Մանուկյան, ամերիկացի հայազգի նկարիչ, որը հայտնի է իր Հավայան կղզիների բնանկարներով 1911 - Մաքս Ֆրիշ, շվեյցարացի գրող 1918 - Երջանիկ Առաքելյան, հայ բանաստեղծ (վ. 1981) 1925 - Վարդգես Բաբայան, հայ բանաստեղծ, թարգմանիչ, լրագրող 1935 - Գալուստ Գալստյան, հայ արձակագիր, ԽՍՀՄ գրողների միության անդամ 1949 - Աշոտ Ղազարյան, հայ սիրված կատակերգու դերասան 1953 - Փիրս Բրոսնան, իռլանդացի դերասան եւ պրոդյուսեր 1960 - Ռիմաս Կուրտինայտիս, լիտվացի պրոֆեսիոնալ բասկետբոլի մարզիչ, նախկին բասկետբոլիստ 1963 - Ներսիկ Իսպիրյան, հայ երգիչ, երգահան 1981 - Պատրիս Էվրա, ֆրանսիացի ֆուտբոլիստ, պաշտպան Մահեր 1446 - Թովմա Մեծոփեցի, հայ պատմիչ, եկեղեցական ու մշակութային գործիչ (ծն. 1378) 1886 - Էմիլի Դիքինսոն, ամերիկացի բանասեղծ 1916 - Քեռի, ֆիդայի 1920 - Օվի Սեւումյան, հայ դերասան 1926 - Մուհամմեդ VI, Օսմանյան կայսրության վերջին սուլթանը, Աբդուլ Մեջիդի որդին 1935 - Կազիմիր Մալեւիչ, ռուս նկարիչ, ռուսական ավանգարդի դրոշակակիր, կոնստրուկտիվիտ, սուպրեմատիզմի հիմնադիր 1946 - Գրիգոր Ավետյան, հայ դերասան, ՀՍՍՀ ժողովրդական արտիստ 1998 - Գեւորգ Աբգարյան, հայ բանասեր, պատմաբան, գրականագետ, ձեռագրագետ, աղբյուրագետ, թարգմանիչ 2000 - Գրիգորի Գորին, ռուս դրամատուրգ, արձակագիր, գրող-երգիծաբան, սցենարիստ 2002 - Վազգեն Գեւորգյան, հայ գրականագետ, թարգմանիչ (ծ. 1923): Տոներ Պարսկերենի օր Ընտանիքի միջազգային օր


Վարք Մաշտոցի - [Զ] 19. Եւ իբրեւ աւուրս բազումս անդէն ի նմին դեգերէր, յարուցեալ այնուհետեւ հասանէր առ սուրբ կաթողիկոսն Հայոց Մեծաց, որոյ անունն ճանաչէր Սահակ, զոր պատրաստական գտանէր նմին փութոյ հաւանեալ։ Որ մանաւանդ միաբանեալ եւ միասնական յաւժարութեամբ գումարեալ հանդերձ աղաւթիւք մեծաւք եւ ուժգին խնդրուածովք առ Աստուած կանխէին վասն ամենայն ոգւոց քրիստոսատու փրկութեանն հասանելոյ։ Եւ զայն առնէին աւուրս բազումս։ Ապա ելանէր նոցա պարգեւական վիճակ յամենաբարին Աստուծոյ ժողովել զաշխարհահոգ խորհուրդն երանելի միաբանելոցն, եւ գիրս նշանագրաց Հայաստան ազգին հասանել։ 20. Բազում հարցափորձի եւ քննութեան զանձինս պարապեցուցեալ, եւ բազում աշխատութեանց համբերեալ՝ ազդ առնէին ապա եւ զկանխագոյն խնդրելին իւրեանց՝ թագաւորին Հայոց, որում անուն կոչէր Վռամշապուհ։ Յայնժամ պատմէր նոցա արքայն վասն առն ուրումն Ասորւոյ եպիսկոպոսի Արզնականի, Դանիէլ անուն կոչեցելոյ. որոյ յանկարծ ուրեմն էր գտեալ նշանագիրս աղփափետաց հայերէն լեզուի։ 21. Եւ իբրեւ պատմեցաւ նոցա յարքայէն վասն գտելոյն ի Դանիելէ՝ յաւժարեցին զարքայն փոյթ առնել վասն պիտոյիցն այնոցիկ։ Եւ նա առաքէր զոմն Վահրիճ անուն, Խադունի ազգաւ, հանդերձ հրովարտակաւք առ այր մի երէց, որոյ անունն Հաբէլ կոչէին, որ էր մերձաւոր Դանիելի եպիսկոպոսի։ 22. Իսկ Հաբելին զայն լուեալ՝ փութանակի հասանէր առ Դանիէլ. եւ նախ ինքն տեղեկանայր ի Դանիելէ նշանագրացն, եւ ապա առեալ ի նմանէ առաքէր առ արքայն յերկիրն Հայոց. եւ ի հինգերորդի ամի թագաւորութեան նորին հասուցանէր։ Իսկ արքային հանդերձ միաբան սրբովքն Սահակաւ եւ Մաշտոցիւ ընկալեալ զնշանագիրսն ի Հաբելէն՝ ուրախ լինէին։ 23. Իսկ իբրեւ ի վերայ հասին՝ թէ չեն բաւական նշանագիրքն՝ ողջ ածել զսիւղոբայս, զկապս հայերէն լեզուոյն, մանաւանդ զի եւ նշանագիրքն իսկ յայլոց դպրութեանց քաղեալք եւ մուրացեալք դիպեցան, յետ այնորիկ դարձեալ կրկին անգամ ի նոյն հոգս դառնային եւ նմին ելս խնդրէին ժամանակս ինչ։ Հրատարակութիւն Մ. Աբեղեանի, Երեւան, Հրատարակութիւն Ա. Մաթեւոսեանի, Երեւան, Հրատարակութիւն Հ. Պօղոս Անանեանի, Վենետիկ - Ս. Ղազար, Հրատարակութիւն Գ. Ֆնտգլեանի, Երուսաղէմ, 1930


Նախորդ հոդվածՆոյեմբերի 30-ից ջերմաստիճանը կբարձրանա, իսկ դեկտեմբերի 1-ից ՀՀ–ում տեղումներ կսկսվեն՝ ձյան, թաց ձյան եւ անձրեւի տեսքով. Գագիկ Սուրենյան


Lurer.com | Նոր մանրամասներ Երեւանում հնչած կրակոցների գործով. Ջոնին ինքն է խոշոր չափի գումար պարտք եղել իր զոհին (տեսանյութ) Նոր մանրամասներ Երեւանում հնչած կրակոցների գործով. Ջոնին ինքն է խոշոր չափի գումար պարտք եղել իր զոհին (տեսանյութ) Տեսանյութեր\t 11 Դեկտեմբեր, 2017 11:44 Այս թեմայով Բացահայտվել են առանձնապես խոշոր չափերի թմրամիջոցների ապօրինի շրջանառության դեպքեր. մեղադրանք է առաջադրվել 6 անձի Մի քանի օր դիրքերում մնացող զինվորներին ինչպես հարկն է չեն կերակրում. «Ժամանակ» Հոսանքազրկումներ կլինեն Երեւանում եւ մարզերից 6-ում Մետաղյա ձողերի հափշտակման գործով մեղադրանք է առաջադրվել 2 անձի Խոշոր ավտովթար Երեւան-Սեւան ավտոճանապարհին


text: Կրակել են իշխանությունների մտերիմ հեղինակության՝ չաղ Ռուստամի մեքենայի վրա - Լուրեր Հայաստանից 14.01.2021 ● 19:35 Կրակել են իշխանությունների մտերիմ հեղինակության՝ չաղ Ռուստամի մեքենայի վրա Dejavu-ն գրում է. Մամուլում երեկ գրվեց, որ «Ռեդիսոն Բլու» հյուրանոցի ավտոկայանատեղիում եւ մուտքի մոտ հայտնաբերվել են կրակոցի հետքեր ունեցող «Յաշիկ» եւ Mercedes AMG GL42 մակնիշի ավտոմեքենաներ՝ ռուսական պետհամարանիշներով։ Նշենք, որ Նիկոլ Փաշինյանը նոյեմբերի 9-ի հայտնի փաստաթղթի ստորագրումից հետո անվտանգության խնդիր է ունեցել, որը իրականացրել են նաեւ քաղաքացիական անձինք, այդ թվում՝ Չաղ Ռուստամը, որը ԱԺ պատգամավոր Հայկ Սարգսյանի (Շիշ բռնող) մտերիմը լինելով, ներգրավվել է այդ գործին։


text: Կարեն Ղարսլյան (, ), ժամանակակից հայ բանաստեղծ եւ արձակագիր։ Կենսագրություն 1996-2001 թթ. սովորել է Երեւանի Վ. Բրյուսովի անվան լեզվաբանական համալսարանի ռոմանագերմանական ֆակուլտետում։ 2003 թ. լույս է տեսել Ղարսլյանի առաջին գիրքը՝ «X կադր/վայրկյան»։ 2004 թ. ավարտել է համալսարանի ասպիրանտուրայի արտասահմանյան գրականություն բաժինն ու «Լորենս Ստեռնի «Տրիստրամ Շենդի» եւ Ջեյմս Ջոյսի «Ֆինեգանի հոգեհացը» վեպերի համեմատական պոետիկան. ինտերտեքստուալ հարաբերություններ» ատենախոսության համար ստացել բանասիրական գիտությունների թեկնածուի գիտական աստիճանը։ 2002-2005 թթ. անգլերեն է դասավանդել Ռուս-հայկական (սլավոնական) համալսարանում։ 2005 թ.-ից բնակվում է Լոս Անջելեսում։ 2010 թ. հունիսին լույս է տեսել Ղարսլյանի երկրորդ գիրքը՝ «Գրողի ծոցը» երեսուն ու ութ տձեւ հայրենների ժողովածուն։ «X կադր/վայրկյան» «X կադր/վայրկյան»-ը Կարեն Ղարսլյանի առաջին գիրքն է, որը լույս է տեսել 2003 թ. մայիսին որպես «Բնագիր» հանդեսի 4-րդ համարը (որի ողջ բովանդակությունը Կարեն Ղարսլյանի ստեղծագործություններն են)։ Այն բաղկացած է 7 ստեղծագործությունից, որոնք են «X կադր/վայրկյան» համանուն մինիմալիստական վեպը, «Ես» եւ «Ինքը» բանաստեղծությունները, «New York» պատմվածքը, «Նացիստ» եւ «Պոետի Կարդիոգրամման» պոեմները։ Գրքում ըդնգրկված որոշ ստեղծագործություններում առկա ոչ նորմատիվ բառապաշարի ու երբեմնակի բաց սեռական նկարագրությունների պատճառով Ղարսլյանի «X կադր/վայրկյան» գիրքը հակասական արձագանքներ առաջացրեց հասարակության շրջանակներում։ Արդյունքում երեւանյան որոշ գրախանութներ գիրքը հանեցին վաճառքից։ Տարեվերջում Հայաստանի Հանրային հեռուստատեսության կողմից «X կադր/վայրկյան» գրքի համար Կարեն Ղարսլյանը ճանաչվեց տարվա սկանդալային գրող։ Մրցանակներ Կարեն Ղարսլյանի «Password» վեպը 2004 թ. մայիսին Նորարար փորձարարական արվեստի կենտրոնի (ՆՓԱԿ) կազմակերպած Երիտասարդ արվեստագետների մրցանակաբաշխությունում (Young Artist Award) արժանացել է գլխավոր մրցանակի։ Գրական հրատարակումներ Կարեն Ղարսլյանը գրական գործունեությունը սկսել է 1998 թ.-ից։ Նրա ստեղծագործությունները 2000 թ.-ից ի վեր հրատարակվել են Հայաստանի տարբեր պարբերականներում՝ «Գարուն», «Հորիզոն», «Գրական թերթ», «Բնագիր» եւ «Ինքնագիր», ինչպես նաեւ Ավստրալիայում (LiNQ), Ֆրանսիայում (BoXoN - poesie en revue), Կանադայում («Հորիզոն») եւ ԱՄՆ-ում (Armenian Reporter)։ Կարեն Ղարսլյանի պոեզիան հրատարակվել է մի շարք անթոլոգիաներում՝ From Ararat to Angel Town (Մեծ Բրիտանիա), (Ֆրանսիա), «Հայ բանաստեղծությունը դարերի սահմանագծին. XX-XXI դար» (Վրաստան) եւ Deviation: Anthology of Contemporary Armenian literature (Հայաստան) Գիտական հրատարակումներ «Քրոնոտոպիկ պարադոքսալությունը Ստեռնի «Տրիստրամ Շենդի»-ում. Այնշթայնի հարաբերականության տեսությունը գրական չափաշխարհում», (հայերեն), «Կանթեղ» #3 (20), Երեւան, Ասողիկ, 2004, էջ. 43-51 «Искусство игры на часовых стрелках по Стерну» («Ժամացույցի սլաքներով նվագելու արվեստն ըստ Ստեռնի» ռուսերեն) // XVIII век։ искусство жить и жизнь искусства, 4-ая международная конференция (18-րդ դար. Կյանքի արվեստն ու արվեստի կյանքը. 4-րդ միջազգային գիտաժողով), Москва։ Эконинформ, 2004, с. 56-61 «Лоренс Стерн и Джеймс Джойс: к проблеме интертекстуальности» («Լորենս Ստեռն եւ Ջեյմս Ջոյս. ինտերտեքստուալության խնդրի շուրջ» ռուսերեն) / "Другой XVIII век," собрание научных статей, 3-ья международная научная конференция МГУ («Այլ 18-րդ դար», գիտական հոդվածների ժողովածու, Մոսկվայի պետական համալսարանի 3-րդ միջազգային գիտաժողով), Москва։ Эконинформ, 2002, с. 220-231 «Антономасия как пароль к "Эвелин" Джойса» («Անտոնոմասիան որպես Ջոյսի «Էվելին»-ի գաղտնաբառ»), «Կանթեղ» #5, ՀՀ ԳԱԱ հոդվածների ժողովածու, Երեւան, Ասողիկ, 2001, էջ. 117-126 Ծանոթագրություններ Արտաքին հղումներ Կարեն Ղարսլյանի պաշտոնական կայքը Կարեն Ղարսլյանի անձնական բլոգը 21-րդ դարի արեւելահայ արձակագիրներ 21-րդ դարի արեւելահայ բանաստեղծներ 1979 ծնունդներ Երեւան քաղաքում ծնվածներ